KRIFAPHUNG A THAT HLEINAK\n(Rom 7 & 8)\nS. Ngun Ling\nSual kan doh ttung lo ahcun...\nKrifa biaknak le vawlei cung biaknak dang an idannak tampi lak ah abiapi bik mi pakhat cu krifa biaknak nih sualnak ado tu thlarau phung a ngeih i biaknak dang nih a ngeih lo hi a si. Vawleicung biaknak ngan deuh poh nih dawtnak le tthatnak tuah an ttanh ko nain krifa biaknak tluk in sualnak doh ah an cak lo. Biaknak dang i an ngeih mi cu upadi bantuk i zulhmi phung an si i achunglei ah tthawnnak an ngei lo.\nAsia i siangbawi arak ttuan mi hna le Kawl ram i arak ttuan mi Adoniram Judson zong i an hmuh mi biatak cu, biaknak dang chung ah cun minung nunnak thlen khawhnak, remhkhawhnak, sersiam-khawhnak tthawnnak a um lo ti hi a si. Cuti i ti tik ah, krifa hi biaknak dang abia mi nak in kan ding khun tinak le krifa biaknak a ttha bik ti nak a si lo. Krifa nak i ading deuh mi le attha deuh mi minung, biaknak dang ah tam pi an um ve ko i biaknak dang hi krifa biaknak bantuk in an tthat nak a tam pi ve ko. Tahchunhnak ah Hindu biaknak abia mi India miphun Mahattama Gandhi cu hlanlio krifami i Pathian parawfet ah an ruah mi hna tluk in midang caah nunnak pek in rian attuan kho mi a si i krifami zong i izohchunh awk minung pa khat a si. Krifa kan din kan tthatnak le Gandhi bantuk krifa lo mithiang pawl an din an tthatnak hi Pathian nih aa khatte in a co maw co lo ti tu cu aho hmanh nih chim khawh a si lo. Baibal i kan hmuh khawh mi cu, "Mi nih a tuh mi a zun lai; pumsa duhnak i thlaici atuh mi nih cun thihnak le rawhralhnak kha a zun lai i, thlarau lo i atuh mi nih cun zungzal nunnak kha a zun lai," tiah a ti (Galatians 6:7). Cu caah tthatnak atuah ve ko mi krifa lo pa zong nih thluachuahnak thei a zun khawh ve ko i krifa asi mi zong nih tthatlonak kan tuah ahcun rawhnak le thihnak kan zun khawh ve ko. Zei ca'h tiah kan biak mi Pathian cu ading mi he ading lo mi he bia acaih tu le kan dihlak cung ah aa khatte in ni atlan ter i ruah asurter tu a si (Matt. 5:45). A si ahcun krifa kan ithleidannak cu zei dah a si kun? Hhatnak le dinnak tuah hi krifa si nak va si seh law biaknak dang tampi nih an rak tuah khawh ve ko ttung. Cuka zawn i a phi cu atu i ka ttial duh mi hi a si i cu cu zei dah a si ti ah krifa phung nih cun dinnak le tthatnak tuahnak phung lawng ngeih lo in, sualnak ado tu thlarau phung zong a ngeih chih ti hi a si. Cu thlarau phung cu Kri zumhnak ah a hram aa bunh i "Krifa" asiloah "Pathian fale" nunphung ti zong ah ti khawh a si.\nAtawinak in biaknak dang he kan zoh chun ahcun, tthatnak le dinnak ttanh lawng hmanh si lo in Protestant krifa zumhnak bantuk in zumhnak le velngeihnak in khamhnak hmuhnak adirpi mi biaknak dang an rak um ve. Tahchunhnak ah, India ram i Bhakti biaknak le Japan ram i Amida Buddhist biaknak zumhnak i an dirpi mi cu Amida Buddha pathian min na auh i thla na cam i amah naa bochan ahcun khamh na si lai ti hi a si. Japan ram ah ara i biaknak lei ah research arak tuah mi nitlak lei Baibal lei minthang hna, Karl Barth, Paul Tillich, Emil Brunner, Hendrick Kraemer le John Cobb ti mi hna bantuk zong, Amida Buddha biaknak le Krifa biaknak aa lawh ning an hmuh tik ah an khuaruah a har ngaingai. Karl Barth i amah a ttial mi Church Dogmatics cauk chung ah fiangte in a chim mi cu, Amidaism biaknak le Krifa biaknak aa dannak cu Jesuh Kri ti mi min te lawng hi a si; adang cu aa khat dih tiah a ti. Cu caah hi biaknak hi Karl Barth nih Japan miphun Protestant biaknak (Japanese Pretestantism) tiah min a sak. Cu bantuk cun India i Bhakti biaknak zong velngeihnak thawng in le zumhnak in khamhnak a cawnpiak ve nain Jesuh Kri ti mi min tu cu an biaknak chung ah hngalh a si lo. Hi bantuk tahchunhnak in biaknak dang kong kan chim nak chan cu Krifa biaknak i a ngeih mi iang a si lo ah a thlum-al nak phung hi biaknak dang zong ah an rak um len ve ko ti hi a si. Cu i a vun langhter duak mi pakhat cu India theologian pawl M.M Thomas tehna J.N Farquhar tehna le adang zong i an dirpi ngai mi Krifa biaknak cu biaknak dang i an dongnak, an tlamtlinnak asiloah, Kri thawngttha cohlan khawhnak ding i rak timhtuah chung mi biaknak an si ti a si. Hihna chim mi hi a theory cun attha ngai mi an lo nain a chung muru taktak ah Kri ttanh ruang ah si lo in Hinduism biaknak abia mi hna lemsoinak deuh a si caah a phichuak ngaingai ruah awk a um tuk lo. Krifa biaknak cu biaknak dang hna an tlamthlinnak a va si zong ah an donghnak a va si zong ah abiapi mi cu Krifa biaknak chung i aum mi Kri hi a si ko. Kri a um lo ah cun Krifa biaknak cu zei hmanh lo a si ve. Cu caah Kri i a biaknak nak in Kri a biapi deuh zungzal ti cu philh lo ding a si. Cu zawn ah fiang deuh i langh ter ahau mi cu Krifa biaknak lawng nih Kri hi aa ngeih tiah kan chim ah cun palh a si hnga. Zei ca'h tiah Kri cu vawleicung minung vialte, amah azum mi he zum lo mi he, khamh tu a si. Amah nih mi vialte a kan ngeih dih. Amah cu Krifa biaknak chung lawng i hrengkhumh in aum mi a si lo. Krifa biaknak nih aa zuatkhalh mi a sattil bantuk zong ah ser khawh a si lo. Cu caah Krifa biaknak cu biaknak dang nak in Pathian nih thiam a coh hlei lo. Biaknak dang he aa khat in a hmuh dih ko. Pathian i a zoh mi cu biaknak hi si lo in Kri he ipehtlaihnak tu a si. Krifa biaknak chung ah maw a um biaknak dang ah dah ti si lo in Kri chung ah a um maw um lo ti tu a si. Kri ah aum lo mi cu Kri ta an si lo (Rom. 8:9-10). Kri phung chung zong ah an nung lo. Kri nih vawlei sualnak caah a thi a thlet i sualnak dohnak ah a nunnak tiang a pek. Hebru ttial tu pa nih, nan thi chuak tiang in sualnak dohnak ah nan ipek rih ttung lo tiah a kan ti (Heb. 12:4).\nCu ca'h Kri he aa pehtlai mi krifa cu Kri he athitti anungtti mi an si i Kri ngeih mi sualnak dohnak thlarau phung zong aa ngeih chih mi an si caah Krifa biaknak nih hin biaknak dang i an ngeih lo mi phung ahlei in a ngeih i, cu cu krifa kan van a tthatnak a si. Ahlei in a ngeih kan ti tik ah kan hngalh lo mi biaknak dang chung ah a rak um kho ve ko. Asinain adonghnak aphichuak cu aa khat lem lai lo. Krifa biaknak nih sualnak dohnak phung a ngeih kan ti tik ah biaknak dang hi sualnak an ttanh kan ti duhnak a si lo. Lainawng hlah, fir hlah, lih chim hlah, nu le pa sualnak tuah hlah ti tehna cu Buddha biaknak zong nih a cawnpiak ve ko. Asinain sualnak dohnak ti mi zawn ah hin ruah rih ding a um. Sual dohnak thinlung cu sual itheihnak in ara mi a si. Kan Bawipa Jesuh Kri nih, "Mi chambau ka si ti aa hngal mi cu mi thluachuak nan si," (Matt. 5:3) a kan ti tikah misual si ihngalhfiannak hi a chimduh mi a si. Athuk mi sualnak theihnak nih minung mah le mah iniamter nak, mah le mah ihuatnak le sualfihnak thinlung lawng si lo in sual doh duh nak thinlung zong a chuahter chih. Cu cu Pathian thlarau rianttuannak a si kan ti lai. Minung thinlung chung ah hin hmual fak ngai in sual itheihnak le sual doh duhnak thlarau a um hmasa lo ahcun ahmaan mi dinnak ttanhnak a um kho lo. Ahmaan mi dinnak ttanhnak cu mah le mah misual si ihmuhnak le michambau si itheihnak chung in ahung chuak mi a si awk a si. Keimah ti mi thinlung chung i ahung chuak mi dinnak tuahnak cu Jesuh Kri huat mi le doh ngai ngai mi Farasi pawl dinnak a si. Farasi hruaitu pawl dinnak le Kri zultu pawl dinnak an idannak cu an tuah mi thil ah si lo in an lungput ah a si. Farasi pawl lungthin chung ah cun sual dohnak thlarau phung a um kho ve ko nain mah le mah thiam icoh nak ah a phi a chuak. Keimah ti mi taksa phung nih a uk deuh.hna. Kri zultu pawl cu Farasi mi nak in an ding hlei lo nain an dinnak cu Kri ah misual si ihngalhnak chung ah a hram adir mi a si ca'h sual theihnak chung ah aa mer lengmang mi dinnak a si i cu cu Kri mei thianh mi dinnak hmaan a si. Sual itheihnak dinnak aa tel chih lo mi dinnak cu porhlawt ruamkainak ah a dong. Cu cu Kri i a doh ngai mi a si. Paul cu misual zong a si i miding zong a si. Misual a si nak cu krifa a rak hremnak hna ruang ah khan si lo in miding ka si ti a rak iruah peng mi dirhmun tu ah khan a si. Miding a si nak cu Kri hmai ah le mi hmai ah miding ka si lo ti aa hngalh ri khan a thok. "Keimah Paul cu ka thi cang i anung mi cu ka chung i aum mi Kri a si" (Galatians 2:20) a ti tik ah Paul cu a nung ko rih. A chim duh mi cu a chung lei i aum mi nunnak phung thar a si. Paul nunnak i a kan cawnpiak mi cu Krifa biaknak chung i aum mi thlarau phung tthawnnak hi a si. Cu cu Kri zumtu poh nih kan ingeih khawh mi le kan ingeih cang mi phung kha a si. Hi thlarau phung chung i kan nunnak thawng lawng nih hin krifa a si lo mi he aa dang mi nunnak a kan pek khawh.\nA donghnak ah ruah awk a herh mi cu krifa nunnak ah zeitik hmanh ah sual ral donak a dong bal lo i sual ral kan doh peng awk a si ti hi a si. Atulio krifa tam pi cu kan pawcawmnak ruang ah ram kip le khua kip ah kan kal cang. Vawleicung thil kan hmuh bal lo mi phunkip kan hmuh kan ton hna. Pathian ahngal lo mi nih an tongh an tham mi sualnak thil zong kan hmuh hna. Mifim kan ti mi mirang pa le Japan pa zong nih pei a tuah ko cu kan ti i an tuah mi thiltthalo tuah kan duh ve tawn. Kan hngalh awk cu mirang ram zong ah mihrut tam pi an um i misual tthalo tampi an um ve. Atulio hawi ah cun biaknak zei ah arel lo mi minung ko hi an tam cem. Amirang poh an bia le an zia zumh ding a si lai lo. Krifa cu Kri he anungtti mi kan si awk tu a si i Kri i a kan cawnpiak mi thlarau phung tu kha kan zulh awk a si. Khoika kan kal nak poh ah sual ado tu Pathian cu kan sin ah a um ko lai. Tangka nih sualnak a karhter i dinnak cu a hnon tawn. "Tangka duhnak cu sualnak hrampi a si" a ti (I Timothy 6:10). Vawlei rumnak i a zulh ttheo mi cu sualnak phunphun ruahnak le tuahnak a si. Tangka nih keimah ti mi lungput le mizeirellonak sualnak a chuahter. Krifa i kan ruah awk cu kan chunglei i anung mi Kri nih hi thil ka tuah mi hi a duh hnga maw? Kri nih zeitin dah a ruah lai ti hi kan ruah hmasa lengmang a herh. Kan ram hi vawlei lei tthanchonak (modernization) lei ah kan tthan lio a si i tangka kan kawl deuhdeuh sualnak tthatlonak a karh deuhdeuh ko cang. Cu lak ah krifami kan rian cu, kha sualnak tilet atho mi chung i khan ipaih ve khi si lo in sualnak ado tu dinnak tiva tu kan luanter awk a si. Chunglei ah tthawnnak angei lo mi biaknak cu vawlei thilri lei tthanchonak a luh tik ah an vaivuan ttheo. Asinain Krifa biaknak nih atthawng mi thlarau phung a ngeih caah, cu phung, Kri i a kan ser piak mi teinak phung, chung ah cun fekte'n kan dir i sualnak kan doh ahcun ral atei mi Pathian tehte ttha kan si ko lai. Sualnak dohnak thlarau phung kan ti tik ah kau deuh i kan chim ah cun pumpak nun nak lawng ah si lo in miphunpi kan nun nak zong i akan hruai tu phung a si awk a si. Hlanlio parawfet pawl cu an miphun le an miphun sualnak an hmuh tik ah ralttha in an doh ngam ko. Kannih chan ah cun kan fapa kan fanule nih attha lo mi le sualnak lam asi mi thil an tuah tik ah kan hmuh mi hmanh kan thlaoh ngam ti hna lo. Kan chan nih a ngeih cang tiah kan ti i cu vial cun kan um ko. Zeicah tiah sualnak dohnak phung hnulei kan chit cang caah a si. Krifa nunnak i a hram bik cu sualnak dohnak nunnak hi a si i, cu nak i asang deuh mi cu Kri he khuasakttinak nun a si. Hika zawn ah, vun izohchunh awk ah attha mi cu Judson Bawinu (Ann Judson) nunning kha a si. Judson Bawipa thong a tlak lio ah Judson Bawinu kha lihchim ding in thongin nawl ngei tu hna nih an rak forh nain, "Kei ka biaknak nih lihchim cu a duh lo i ka chim kho lo, ahmaanning in ka chim ko lai" tiah a rak ti hna. Cu bantuk cun kannih krifami zong nih biatak cu kan ttanh awk a si i lih cu kan doh awk a si. Kan ram ah naalehmuh hei ti le laphehzi-phu hei ti pawl hi nawhthuh peknak le lih i rianttuannak akarhter tu ngaingai an si. Krifa i lihchim le hrokhrol sualnak kan doh lo ah aho nih dah a doh ti lai? Kan ram i sualnak a karhning zulh in maw kan nun lai, Kri biatak dah kan dir pi lai ti hi rammi krifa nih kan ruah awk a si cang. Sualnak dohnak thlarau phung cu kan miphun phung i a can tik ah cun kan miphun chung ah dinnak par a par lai i Kri pennak taktak a lang lai. Nihin krifa sinak le Laimi sinak aa tthen kho lo kan ti ttung i sualnak dohnak phung hnu lei kan chit ttung ahcun hlanlio Isarel mi hna, Kanan ram an phanh hlan, lamlak ram car chung siasal a bia i sualnak aphunphun atuah mi he khan kan idannak a um hnga lo. Paul nih I Korin 10:1-23 chung ah Isarel mi hna i an rak ton mi sualnak le temh-innak cu kanmah zohchunh awk le ralrin peknak caah ttial an si tiah a ti (10:11). Hlanlio Isarel mi sin i Pathian dantatnak hi, kan biak mi kan Pathian cu dantat hmang mi, mi zawtter hmang mi, le mi thihter ahmang mi a si ti nak si lo in sualnak a sawhtu Pathian a sinak tu rak langhter a duh mi a si. Pathian nih zumtu krifa siter a kan duh mi cu sualnak do tu si hi a si i cu a duhnak cu a thleng bal lo. Pathian thawngttha kan ti mi cu, sual tthawnnak cu Kri nih a tei cang i sualnak nih a kan uk kho ti lo, i cu caah, cu Kri teinak akal cuahmah mi thlarau phung chung ah cun atu kannih zong kan itel ve ti hi a si. "Pathian fa asi mi nih zeitin dah a sual peng khawh ti lai. A chung ah pei Pathian thlaici a um cang cu" tiah Johan nih a ttial (I Jn 3:8-9).\nBia donghnak ah, ara lai mi zabu 21-nak ah hin Laimi krifami nih hlanlio pathian Profet biaktak chim tu hna ban tuk in kan dir a herh. Hmurka i thawngttha chim lawng in a za ti lo. Tuahsernak le nunning ziaza hrimhrim in Kri kan langhter a herh. Paul nih dinnak cu ralvennek hriamnam ah ka hman, a ti bantuk in Pathian thawngttha kan ram vawlei i a par khawh nakding ah hin sualnak doh cu krifami kan rian ngan bik a si zungzal awk a si. Siangbawite te le cattial mi hna i an kutdong in an sawh cem mi kan ram miphun sualnak cu pakhat nak ah, lihchim sualnak a si i pahnihnak ah, fir sualnak a si. Hi siualnak hna chung i itel lo hi krifami hna kan caah Pahtian thawngttha rianttuan pakhat a si ti philh hlah usi.\nKrifami i krifaphung a tthat hleinak kan langhter khawh nak lam pa khat cu vawleicung le kan pawngkam minunghawi lak ah sualnak, tthatlonak le dinlonak aphunphun doh i Kri chung i aa thup mi nunnak biaktak ttanh peng hi a si.\nHi cabia hi 1999 kum i chuah mi Saduhthah cauk i chuah mi a si i Editor nawl in kan ichuah.


NLD Cozah Thar Nih CNLD Le Tainyinta Party -48 Sinah Riantuanti Dingin Sawmnak An Tuah – The Cherry Par\nNLD Cozah Thar Nih CNLD Le Tainyinta Party -48 Sinah Riantuanti Dingin Sawmnak An Tuah\nNLD COZAH THAR NIH CNLD LE TAINGYINTA PARTY- 48 SINAH RIANTUANTI DINGIN SAWM NAK AN TUAH.\nREMDAIHNAK CA’AH Lt.GENERAL-5 PEACE COMMITTEE ARMY CHIEF NIH A DINH.\nNi.12 November 20 Zaanlei 5:00PM ah khan NLD Party Vice- President Dr.Zaw Myint Muang nih Open Statement chuahin Taingyinta Party- 39 SNLD, CNLD, KSPP, ANP, MUP le a dang telh in 2021 Cozah tharah Democracy Federal lei hoihin riantuanti dingin an sawm hna.\nHi NLD nih Open Letter Statement an chuah dih in SNLD Vice- Chairman Shiang Nyut Lwin nih, Taingyinta Party kan dih lakin an kan sawm maw, sawm dih lo timi cungah kan zoh rih lai i, a tu cu zeihmanh kan chim kho rih loh ti’ah Myanmar Now ah a chim. Zaan 8:30 PM ah an remh tha’n i, Party dang 9 an telh tha’n hna i, Ky SDP , Lisho DP le Naga NP he Taingyinta Party- 48 sinah an pek than hna.\n2020 Election ah hin, USDP nih Seats-30, SNLD nih Seats-15, ANP nih Seats-8 le KySDP le MUP nih Seats-5 ve ve an hmuh ve. Taingyinta Party pawl le CNLD nih an Cohlang kho te hnga maw.\nMyanmar Election dih hnu a thaizing Date; 9th November,2020 ah khan Army Chief Sr.General MyintAungHliang nih ” Army Peace Initiatives Committee” cu Lt. Generals- 5 in a dinh hna i, Lt. General Yaa Piyh nih Chairman tlaihin Tlang Cung hriamtlai phu pawl he remdaihnak kan tuah lai ti’ah Army Hqrs nih thawngzamhnak an tuah.\nNorthern Alliance Taingyinta hriamtlai Pa-3 KIA, TNLA le MNDAA nih November-11 inDecember Ni-31 tiang kahdaihnak (Ceasefire) an phuang i, Cozah le Ralkap nih AA hi “Terrorist” in nan hlih hnu lawngah remdaihnak( Peace Negotiation) kan tuah khawh lai ti’ah an Statement ah an tial chih.\nNorthern Alliance i remnak phu FPNCC(KIA, AA UWSA, TNLA, MNDAA) le Cozah- NCA he Vawi- 7 leng remdaihnak an nei cang na’in, a tutiang ah zeihmanh a tlamtling kho rih loh ti’ah theih asi i, a hnu bik China ram Yunaan ah November 2019 an tuahmi ah hnatlaknak an nei kho lo i, 2021 ah i hmuhthan dingin hnatlaknak kan rak ngeicang ti’ah TNLA i Major Ta-Aih-Kyaw nih Myanmar Now ah a chim. Credit: MC Biklian\n← Zohchun Awktlak Thantlang Tikir Khua\nPope Nih Biden Teinak Cungah A Lawmhpi →


BETHELNUBU Loading ... Sorry, an error occurred while loading the content.\nBETHELNUBU is a Public Group with 12 members.\nMen i get his m http://nesrine.fr/coffee.php\n5Civuipi ah a kal hnga ding mi hna ca’h theihternak le fianternak Dear Dawtmi Bethel Unau, Civuipi ah a kal hnga ding mi hna ca’h theihter nak le fianter nak; BBC Khrihfabu in Civuipi kal hnga dingmi cu minung 50 hrawng kan\n4Re: [Tlangau] Hringtu Nu nI ( Mother 's Day) Caanhman nak\nA tang lei PDF Files ah ttha te'n zoh a si lai. ________________________________ From: Chan Thang To: Tlangau\n#4This message has attachmentsFetching Sponsored Content...\n3Hringtu Nu nI ( Mother 's Day) Caanhman nak\nDawtmu Bethel Unau, A tanglei Attach Files ah Mother Day Caanhman nak a um lai rak kau te ulaw rak zoh cio te uh. Kaa Lawm, Jacob pa\n#3This message has attachments\n2Fw: here's another child issue - don't know what church they go to\nDawtmi Bethel Chungtel Vialte Hna, A tanglei Becky nih kuat mi ca lehmi a si.Na caan karlak te'n rak rel ve te. Ca Len Zing's two little ones were found\nSaya thawng, Dam maw? na khual tlan nak tlam tling ko lo maw?.


Hi Hna 2 Nih Hin An Nau Pa Te Raithawinak Caah A Lu An Tan – Chin 7 News\nHi Hna 2 Nih Hin An Nau Pa Te Raithawinak Caah A Lu An Tan\nTih a nung ko, kum 9 pa te cu a u pa le a pate nih an Pathian sinin thluachuah hmuh an duh caah an thah i a lu an tan piak.\nOctober thla ni 13 ah khan kum 9 pa te Ghanashyam Rana an timi cu a tlau i a chung le nih palik sinah an chimnh hna i palik pawl nih an kawl len hnu ah ni 18 ah khan hi pa te i a ruak cu tiva pawng ah an hmuh.\nA pum cu thetse chungah aa phum i a lu cu a um lo i a lu cu cu ka hmun in tlawmpal hei kal ah khin an hmuh. Palik pawl nih hlathlainak an tuah len hnu ahcun a that tu hna cu an tlaih hna. A upa le a pate an rak si i an thahnak a ruang hi thluachuah hmuh an duh caah a si.\nA tu lio hi an pathian Durga an timi puai lio a si i an ruahnak ahcun thluachuah hmuh caan a si an ti i minih an hlen nak hna zong thluachuah hmuh an duh tuk nakah an i zumh peng. Nikum tu tik zong ah hi bantuk hi a rak cang bal an ti.\nHmai ngo ter ning le arsik, thlanchuahnak awng nganmi hloh ning


CNF Nih Minthutmi Hnatlaknak; Rampi Remdaihnak A Chuahpi Tak Lai Maw?\nPrevious Article Chief Minister Salai Lian Luai Kong Tawi\nNext Article Kawlram Ngunkhuai Chawva Phawtning le Chinram Dirhmun (Revenue sharing practice in Myanmar)\nSalai SH Lian: CHIN DIGEST Vol. 2/No.1| “Min a thumi nakin minthu lomi phu an ṭhawng deuh. Asinain, a cozah le minthu cangmi phu nih timhtuah ning tein an kalpi thluahmah ko cang…”\nRamkomh cozah, Ralkap, Tlangcung hriamtlai phu cheukhat nih biatak tein ramkhel biaruahnak kong timhtuahnak le ceihkhannak an hun ngeih tik ah zoh a dawh ngaimi le a ṭha ngaimi a hun lo ko. Kan hnu kum October 15 ah Kawlram ramkomh cozah le tlangcung hriamtlai phu 8 nih Rampi huap kahngol hnatlaknak (Nationwide Ceasefire Agreement-NCA) minsen an thut nain a cheu hriamtlai phu nih an thu lo. A cheukhat tlangcung hriamtlai phu nih kahngolnak min an thut lo bantukin meithal thawng le kahnak thawng a dai lo. A ruang cu min a thumi tlangcung hriamtlai phu nih an ngeihmi ralkap nakin a thulomi nih an ngeihmi ralkap cu a tam deuh. A tlawm bik zatuak 80% tluk hi a cozah he minthutnak a tuah lomi nih an ngeihmi tlangcung hriamtlai phu fonh cu an si kho men. President Thein Sein cozah he kahngol minthutnak a tuahmi tlangcung hriamtlai phu cu minthutnak a tuah duh lomi he tahchun ahcun ralkap ṭhawngṭha taktak a ngeimi an si lem lo tiah chim khawh a si.\nRampi Kahngolnak Minthut\nAtu bantuk in rampi huap kahngol hnatlaknak (NCA) min kan thut khawhmi hi a fawimi thil a si lo. A cozah le hriamtlai phu karlak ah suimilam a thong in ton biaruahnak kan ngeih khawh ruang le cu bantuk tonpumhnak nih khat le khat zumhngamnak a kan pek ruang ah kan tuah khawhmi a si tiah President Thein Sein ruahnakpetu Oxford sianginn chuak Thant Myint-U nih a rak chim bal. Cu bantuk biaruahnak a um khawh nakhnga caah, tlangcung hriamtlai phu kip nih anmah le pengkulh siloah ramkulh cio a cozah he a pakhatnak ah kahdaihnak min an rak thut hmasa. CNF zong nih Chin Ramkulh cozah he a voikhatnak cu 2012 January 5-6 ah biaruahnak an rak ngei i kahngolhnak min an rak thut. Cu hnu ah, Rangoon khualipi ah tonpumhnak pehzulh in an tuah. Cu bantuk in, CNF lawng si lo, tlangcung hriamtlai phu tampi zong nih anmah le ramkulh cozah he hnatlaknak min cu an rak thut cio. Nain, a thu duh lomi zong cu an um ṭhiam ve fawn. Cuticun, tlangcung hriamtlai phu kip nih minthutnak an ngeih hmasat hnu ah, a cozahpi le tlangcung hriamtlai phu vialte fonh in kum khat fai biaruahnak an ngeih hnu ah atu bantuk in rampi huap kahngolnak min an thut hi a si. Asinain, cu bantuk anmah lila nih kum khat fai an sersiammi cahran cung ah hnatlaknak minthut dingmi cu a duh lomi phu an rak um ṭhan hoi. Asinain, tlangcung hriamtlai phu an dihlak si loin a cheu nih cozah he cun an thut. Cu an thutmi cu rampi huap kahngol hnaltaknak (NCA) tiah an ti i Hluttaw ah fehter ṭhiamṭhiam a si.\nA cheukhat remdaihnak kong ah rianṭuanmi nih an timi cu “October 15, 2015 ah remdaih sernak tlanglawngpi cu aa thawh cang. A cheukhat cu kaltak an si, nain a hnu ah zulh in fonh khawh an si ko. Nain, a cheukhat cu ramkhel biaruahnak tiang ah kaltak an si kho men” tiah an rak ti. An ti bantuk tein January 12, 2016 ramkhel biaruahnak (Peace Conference) an tuah tik ah, kaltak an si. Ramkhel biaruahnak hmun ah, ngiathlaitu sinak nawl lawng an ngei. Hriamtlai phu an sinak in zeihmanh an tuah khawhmi a um lo. Tlangcung ramkhel party le mizapi phu (civil society org.) bantuk sawh an si.\nKahngolnak Minthumi le Minthu Lomi Sining Zohfelnak\nAho poh nih kan theihning ah tlangcung hriamtlai phu 8 nih kahngolnak min an thut ti a si. Sile, aho te dah an si timi tawifiang in hun zoh tuah hna usih; minthumi phu lak ah a ṭhawng bik tiah ruahmi cu Karen National Union/Karen National Liberation Army (KNU/KNLA) ralkap thazaang 4000-5000 tluk a ngeimi an si i, kum 1949 thawk in hriamtlaih in dohthlennak a rak tuah cangmi phu an si. A upa bik an si tiah chim khawh a si. An hruaitu cu Gen. Mutu Say Poe a si. Asinain, an hruaitu Gen. Mutu Say Poe nih kahngolnak min a thut cangka in an phu chung ah lungthin le ruahnak ṭhencheunak a ummi zapi theih in a hung lang.\nCun, a dang phu khat zong Karen ṭhiamṭhiam an si. Kum 1994 ah a cung langhter cangmi KNU/KNLA in a chuakmi hriamtlai phu an si. General Khin Ngunt chan ah a cozah lei ah a rak taangmi Buddah Karen pawl an si. Atu ahcun, Democratic Karen Benevolent Army (DKBA) tiah an i ti. DKBA phu cu a taktak ahcun, a cozah dotu tlangcung hriamtlai phu siloin, KNU/KNLA dotu Karen hriamtlai phu an si. DKBA nih ralkap 3000-4000 tluk an ngeih lai tiah an ruahdamh. A dang pakhat zong cu thiam, KNU/KNLA ṭhiam in a chuakmi phu "Peace Council" pawl an si i, hriamtlai ralkap si lem loin, a cawlcangmi hi minung 50 tluk hmanh an ngei lo tiah tlangcung miphun kong ngiathlatu thiamsang nih an ti.\nCun, October 15, 2015 minthumi phu lak ah Shan ramkulh dirhṭhannak Ralkap (Restoration of Shan State Army-RCSS) aa tel i ralkap a tlawm bik 6000-7000 kar a ngei kho tiah an ti. Nain, Thai ramri ah khuasami phu an si i Thai cozah i a duhning in a ummi phu an si tiah soisel an tong. RCSS nih a hriamtlai phu kha Shan State Army (SSA) tiah min a pek. Asinain, kan ruah palh lo dingmi pakhat cu Shan Miphun in, Ramkomh Kawlram President pakhatnak simi Sao Shwe Thaike i a nupi Sao Nang Hearn Hkam nih a dirhmi Shan State Army (SSA) he cawhpolh lo ding hi a si. RCSS/SSA cu bing siangpahrang Khun Sa caah a rak cawlcang balmi hriamtlai phu zong an si. Cun, SSA taktak President Nupi nih a rak dirhmi cu ralkap 2000-3000 tluk an si, Shan ramkulh a laifang le Shan ramkulh chaklei ah hrambunh in an cawlcang. Cu SSA taktak cu kahngolnak min an thu rih ve lo. SSA taktak i, ramkhel le party lei a tlaitu cu, Shan State Progressive Party tiah 1971 rak dirhmi a si. Atu ah cun, SSPP/SSA tiah theih an si. SSPP/SSA cu Wa miphun hriamtlai phu he naihniam tein a cawlcangmi phu an si. SSPP/SSA cu Kawl Ralkap he 1989 ah kahdaih hnatlaknak a rak ngei cangmi an si. Nain, nai hrawng President Thein Sein nih remdaihnak tuah ding in a sawm hna hnu ah biatak tein a cozah ralkap nih an tuk ṭhan hna.\nA dang remdaihnak minthumi phu 4 cu CNF bantukin ralkap zong ngei setsai ve lomi pawl deuh an si. Cu chungah, Pa-O National Organization/Army (PNO/PNA) in a chuakmi Pa-O National Liberation Army an si. PNO/PNA cu Kawl ralkap cozah he March 1991 ah kahdaih hnatlaknak a rak ngeimi phu an si. A cheukhat nih cun, hriamtlai phu tiah rel awk hmanh a tlaklo an ti. Hi hna pawl hi, hriamtlai phu an sinain ralkap an ngei lo tiah namneh deuhmi an si. Nain, ramkhel biaruahnak kong ah siseh, tlangcung hriamtlai phu pawl kong ah khuangkhangtu deuh an si.\nCun, Rakhine/Arakan minput in a dirmi Arakan hriamtlai phu an i tel ve. Asinain, zeitik hmanh ah Arakan (Rakhine) ramkulh ah umhmun an khuar bal lo. Kum 1972 ah KNU nih ukmi ramtang ah rak dirhchuahmi hriamtlai phu a si. An min cu, Arakan Liberation Party/Army (ALP/ALA) a si. Zultu le hriamtlai tlawmte lawng a ngeimi an si. ALP/ALA le Arakan Army (AA) tiah nai hrawng in hun theihmi hi aa khatmi an si lo. Cawh awk zong an ṭha lo. AA cu Kachin hriamtlai phu (KIO/KIA) kuttang in a hung chuakmi hriamtlai phu a si. Hriamtlai phu a thar an si ko nain, a ṭhawng ngaimi an si. Kan hnu kum chung, Kawl ralkap le Kokang hriamtlai phu tuknak le a dangdang Kachin ram tuknak ah KIA nih an hmanmi hna an si. October 15 minthumi lak ah aa telmi, hriamtlai lei in thazaang a ṭhawng lomi cu CNF/A an si. Annih kong cu fiang in chim a herh lai ka zum lo. Ralkap thazaang zeizahdah an ngeih timi hngalh a si lo. Nain, tlangcung hriamtlai phu vialte komh ah ramkhel biaruahnak ah hruaitu hmaisuang an si deuh zungzal. A donghnak ah, 1988 thawk in dirhmi Sianghleirun Siangnakchia hriamtlai phu (ABSDF) an si.\nRampi kahngolnak minthu lomi chung in cun, tlangcung hriamtlai phu ṭhawng deuh an i tel; Ralkap 20,000 leng a ngeimi United Wa State Army (UWSA) le a hawikom Shan in SSPP/SSA. KIA nih Ralkap 5000-6000 kar a ngeih fawn. Ta'ang National Liberation Army (TNLA) tiah theihmi Palaung miphun hriamtlai hi ralkap 3000 tluk an si ve. Cun, Kokang nih 1000-2000 karlak tluk a ngeih i, National Democratic Alliance Army-Eastern Shan State (NDAA-ESS) nih Kokang nakin a letkhat tam hrawng a ngeih.\nUWSA, Kokang (MNDAA) le NDAA-ESS cu Communist Party Burma in 1989 ah a ṭhencheu in a chuakmi phu an si. An meithal le hriamhrai ngeihmi an ṭha. Tuluk nih a chuahmi meithal ṭha phun an hmang kho. Mah hi phu nih hin, Helicopter kahnak tiang hmanh an ngeih lai tiah ruahdamh an si.\nA cunglei hriamtlai phu dirhmun zoh tik ah, a cozah thil tuahning hi khuaruahhar zong a simi a lo. Cucu, kum 60 leng a rau cangmi ram chung ral thawhnak daihter kan tuah an timi cu a si. Remdaihnak tuah kan thawk tiah an ti cangka in kahdaihnak a rak tuah cangmi phu cheukhat le cozah thar karlak ah buaibainak le kahdohnak a um colh. President Thein Sein cozah kai hnu in, kum 1994 ah kahdaihnak a tuah cangmi KIA le cozah ralkap karlak ah June 2011 thawk in biatakte in kahdohnak a hung um ṭhan. Russia nih tuahmi Helicopter tiang Kawl ralkap nih an hman phah. Kachin he lawng si loin a dangdang he zong an i kap. Kan theih dih bantukin, Kokang he biatak tein an i kah ruang ah Kokang mahte uknak hmun cu Ralkap Dengteo Uknak tang ah caan saupi an chiah. Cun, Shan le a dangdang he a thlite in an i kap lengmang. Culio celngel ah, khat lei ah kahdaihnak min an thut pah. A um bal rih lomi, Peace Conference hna zong a tuah. Nain, cu bantuk tuah khawh nakding timhtuahnak an ngeih chung ah a cheukhat hriamtlai phu cu kah le doh an tong peng ṭhiamṭhiam.\nCucaah, biahalnak in ka tuahmi tlangtaar “CNF Nih Minthutmi Hnatlaknak; Rampi Remdaihnak A Chuahpi Tak Lai Maw?” timi kan vun zoh ṭhan a si ah cun careltu nih nan fiang ko lai tiah ruahdamh khawh a si. Caṭialtu nih fiangphut in chim a hau ah ka ruat lo. Min a thumi nakin minthu lomi phu an ṭhawng deuh. Asinain, a cozah le minthu cangmi phu nih timhtuah ning tein an kalpi thluahmah ko cang. A voi khatnak ramkhel biaruahnak (Peace Conference) zong cu tlamtling tein an lim cang. Zeidah an ceihkhanmi a si zong a cheukhat cu fiangte in hngalh khawh a si. A bik in, a ralaimi ramkhel biaruahnak pehzulh in tuah dingmi ah zeitindah kan cawlcangh ning a si lai. Zeitindah hmai kan nor lai timi biahram domhnak phun deuh a si. Cucaah, CNF nih min a thutmi rampi huap kahngol hnatlaknak nih kan ram ningpi in remdaihnak a chuahpi taktak lai maw timi ah fawite in cun kan ram ningpi in cun a dai in a ṭha kho lai lo dah! Cucu, pakhat cio nih cuanh khawh le ruahdamh khawh a si, nain zeican dah a rauh lai timi cu hohmanh nih chim khawh a si fawn lo. Kum 5-10 zong a rauh khawh bantuk in kum 10-20 zong a rau kho fawn.\nCun zeidang nakin a biapi hngalh dingmi cu, CNF nih miphun ai-awh in hriamtlaih ramkhel an tuahmi cu Chin miphun ca ah a si. Cun, a dang nih a tlaimi zong anmah miphun ca cio ah a si. A fawinak in chim ah cun mah miphun ṭhatnak ca cio ah a si ko. Cucaah, a cheukhat nih an thut duhlo ruang ah tiah kannih zeihmanh vuivai ding a um in ka ruat lo. Hiti ka tinak cu ramkhel mit in ka chim ruang ah a si. Rampi daih i aho poh him tein um dih cu duh dih a si ko nain kan ram sining ah a si kho colh lo. Ka chim cang bantuk in mah miphun ramkhel (Political Interest) ca ah a si.\nA donghnak ah, CNF nih a thutmi hnatlaknak nih rampihuap daihnak a chuahpi le chuahpi lo nakin a biapi deuhmi cu CNF nih Chin miphun ca ah an hmuitinh zohchih in zeibantuk hlawntlinnak dah an kan phorh, zeibantuk ‘Salu’ dah miphun ca ah an tlunpi timi a biapi. Cucaah, cu bantukin a biapimi le kan duhmi kan ngah khawh nakhnga caah cun, CNF lawng rinh awk an ṭha lo. Hmunhma dang, rianṭuannak dang, tuahmi dang le aa dang liangluanmi vialte kan zapi in kan ṭanrualṭi lawng ah kan duhmi kan ngah khawh lai.\nEditor, (2012) Unofficial Translation of CNF-Govt Agreements at Union-Level Peace Talks, Chinland Guardian (Online) Available at <http://www.chinlandguardian.com/index.php/news/item/1463-unofficial-translation-of-cnf-govt-agreements-at-union-level-peace-talks>\nLintner, B. (2016) New Approach Needed for Genuine Peace in Burma, The Irrawaddy (Online) Available at <http://www.irrawaddy.com/commentary/new-approach-needed-for-genuine-peace-in-burma.html>\nBiakilh: Hi capar cu Chin Digest Vol 2, No. 1 (February 2016) ah a rak chuak cangmi a si i, atu ah Online ah kan hun tar thanmi a si.


AN RUAHNAK AI DANG OR KALH KO CANG TI A SI CANG – The Chinlung Post\nRalhrangbu nih NLD party cu hrawh dingin a phun phun in a zuam peng nain China nih NLD party hrawh cu a duh lo tiah theih a si. May 21 ah UEC le ramkhel party hna tonbiaruahnak ah UEC chairman U Thein Soe nih NLD party cu ningcanglo le upadi kalh in rian a tuan ruangah hrawh ding le hruaitu hna cu dantat ding an si tiah zapi theih in a chim hnuah 2020 rampi thimnak cu a felfai mi thimnak a si lo tiin July 26 ah hrawh a si.\nHi kong he pehtlaih in UN special envoy to Myanmar Christine Schraner Burgener nih ralhrangbu hruaitu Min Aung Hlaing cu a mah nawlngeihnak a hmun ding lawng a ruah mi a si caah NLD party hi a hrawh taktak lai phan a um ngai tiah August 11 ah a chim.Mah bantukin boruak kar ah China cozah zong nih NLD party hrawh ding cu a duh lo tiah ralhrangbu hruaitu hna sin ah a chim tiah theih a si.\nNLD cozah lio ah China le NLD hi pehtlaihnak tha a ngei mi an si i, ralhrangbu nih uknak a lak hlan 2020 January thla China president Xi Jinping Kawlram a rak tlawn lio ah NLD cozah he dollar billion tampi man construction project hnatlaknak zong an ngei. NLD zong nih cozah a si hnuah an chungtel, mino le MP 100 leng cu 2016 thawkin China ram ah a rak thlah bal ve.Asinain,China nih hramhram in uknak a lak mi ralhrangbu a bawmh peng mi cungah mipi nih China thiltuah ning cu an lung si lo ruangah Kawlram, China ram China embassy ah duhlonak zong langhter a si.TCP\nCABIADANG :Nizan Thantlang bomb puahnak ruangah a nunnak aliammi Pu Hlei Bik fapa hliam a tuarmi zong tuzing ah hi vawlei nunnak in mual aa kan liamtaak tiah theih asi. Nizan bomb a puah ka ah Pu Hlei Bik a nunnak a rak liam i, hliam a tuarmi a fapa zong tuni ah a nunnak a liam ve tiah thawngthanh nak an tuah. Ngaihchiatnak a tongmi chungkhar Bawipa nih nan ngaihchiatnak in hnem ko hna seh.


Breaking News: Suu Kyi Le Win Myint Cu Taza An Cuai Rih Hoi Hna, A Poi Taktak – The Cherry Par\nBreaking News: Suu Kyi Le Win Myint Cu Taza An Cuai Rih Hoi Hna, A Poi Taktak\nSuu Kyi cu a inn ah radio an hmuh caah uknak firtu Min Aung Hlaing phu nih taza an cuai. President Win Myint zong a inn hmai a rami NLD tanpitu pawl a kut a zaoh(wave) hna an ti caah taza an cuai ve. Ralkap uknak cu sehtan pennak bantuk a si caah tlaih an duhmi poah cu a herh lomi aruang an kawl i an tlaih ko hna, an hrem ko hna. Mah hi kanmah cio cung ah a tlung ve te lai. Ralkap uknak a nun thai ko ahcun voih voih sual ruang zong ah thongthlak kan i huah te kho.\nMyanmar ram chung khuapi tampi ah cozah riantuantu hna cu thaizing thawk in ralkap uknak cohlan khawh lonak langhternak caah zung kai an i tim ti lo. Siizung riantuantu siibawi le nurse tam bik an i tel. Mah hi tulio hmual a ngei bikmi hriamnam cu a si ko. Chinram chung cozah riantuantu zong nih raltha ngai in le hmailei fale caah ruah piak bu tein ralkap uk chiahru hi rak doh cio ve ulaw lung a hmui tuk hnga.\nUS Biden cozah nih Myanmar sipuazi phihnak sanction a tuah than tik ah cun US campany pawl an kir dih than lai, kan ram ah sipuazi tuah a ngah ti lai lo. Ford le Chevrolet motor, Visa card, Western Union, Coca-Cola, KFC le Burger King tbk khi kan ram ah kan hmu ti hna lai lo. An sin riantuantu tampi rian ngei loin an kaltak te hna lai. UN zong nih sipuazi phihnak an rak tuah chap ve ahcun ramdang company tam deuh cu kan ram chung ah hmuh khawh an si ti lai lo, North Korea kan hluan te ko lai.\nSipuazi phihnak hi ramdang cozah le UN nih cun hmual a ngei bikmi ralkap dantatnak tuah ah an ruah, a dik ngai ko. Nain, rampi sipuazi a tla dih lai caah harnak a ing taktak te ding cu rammi kan si lai. US President Biden nih Myanmar cu Than Shwe chan lio bantuk sipuazi phihnak sanction tuah than a timh cang. US nih Myanmar sanctions a tuah ahcun kan ram sipuazi a tla lai i a tuar ding taktak cu mipi kan si hoi lai. Lung a rawk ko.\nCheukhat nih lam zawh ahcun ‘ralkap nih aa-naa an ting dih sual lai, atu cu aa-naa an control lawng a si rih, an ting thlu rih lo’ timi biachawk an vahpi hoi. Atu khi an ting viar cang khi, ting ding a tang ti lo. Tuni lam zawh a um lo caah thaizing kip lei zong lam zawh a um hlei lai tiah ka zum lo. UN le ramdang cozah statement chuah luala hna cu ralkap nih zei hmanh ah an rel lai lo. Kan ram kong ruah ah lungthin a fak hringhran ko. Credit: Salai Lungthli Tum\n← Ka Ngaih A Chia\nNihin ah UN Security Council nih emergency meeting an tuahmi →


Thailand ah siangngakchia phormi motor aa let i minung 13 an thi | THE CHIN EXPRESS\nHome Asia Thailand ah siangngakchia phormi motor aa let i minung 13 an thi\nThailand ah siangngakchia phormi motor aa let i minung 13 an thi\nThailand ram, Bangkok khuapi ah tuni ahkhan motor pakhat cu lam kuih a timh lio ah aa let i minung 13 an thi. A tam deuh cu siangngakchia an si.\nMotor aa leh lio ahcun a hnu lei ah a tthumi minung pawl cu lam cung ah an i hlonh hna.\n“A hmun ah minung 12 an thi, a dang pakhat cu sizung ah a thi. A thimi chung ah minung 9 cu company ah rianttuan dingin seh thilri cawnnak aa limka siangngakchia an si hna ,” tiah palek bawi Samran Chaytao nih a chim.\nMotor chung ahhin minung 18 an i cit. Siangngakchia le company rianttuan pawl cu sehthilri cawnnak an lim lawmhnak puai an tuah hnu leng an chuah ah atu bantuk in thil an ton hi a si.\nA nungmi 5 lakah 2 cu an hma fak tuk.\nThailand ram cu vawlei cung ah lam accident in thih a tambiknak ram pakhat a si ve. Zuurit buin motor mongh le rang tuk in mongh ruangah accident a chuak bik.\nNi kum March thla ahkhan Thailand nichuahchaklei ah holiday in a kirmi bus pakhat cu thingkung aa pah i minung 18 an thi, mi tampi hliamhma an rak tuar.\nVawlei Ngandamnak Bu (WHO) nih naite ah report a chuah i Thailand ram ahcun minung 100,000 ah 33 hi lam accident in an thi peng a ti. US ahcun minung 100,000 ah 12 lawng an thi. – CNA


Mizo Nungak Tleirawl Nih Pathil Aduh Ning Pohin Atuah – Lai Lungrawn Post\nJune 18, 2021 June 18, 2021 admin Theihtlei\nMizoram hi Sport leiah cun ralchia an um bak lo. Football zongah siseh India ram state nak in athiam lo deuh cu kan raksi deuh rim hrim lo. Pa bantuk in kan hmuh mi mizo nu hi zahpi awk tlak asi hrim lo hi teh khuaruahhar ngai asi.Mizo ram hmeichhe tleirawl nungak te nih cun football skills aduhning poh in athiam nak avan langhter i india ram chungah avideo hi alr kho taktak cang. IndiaTimes le thawngpang dang tete hna nih hi konglam hi an rak thlah thluamah i aviral colh cang.\nMah nungak tleirawl te hi Aizawl aum mi asi i, Cindy Remruatpuii asi i, Cindy nih hin football skills athiam nak vanlanghter i, akedenh sang he bak in avan thuat ko. Instagram reel video lark ho taktak ah mipi tam tuk te nih an rak zoh piak i, alar kho taktak cang. Mah video ahmutu cu an khuarahhar tuk i athiam tuk an ti cio ti asi. Indian Express nih alanghter ningah cun kum 14 Cindy hi Class X acawng lio mi asi i, hngakchia te asi in football chuih hi arak huam ngai mi asi cun state & national-level championships lak hna ah an rak sawm ve i atel kho cang ve mi asi. A pahi football leiah coach pakhat asi ve..\nA talented young female football enthusiast Cindy Remruatpuii from my constituency #AizawlEastII playing ball with pencil heel and showing 'How its done'. Football is not just for the boys, its for everyone! #ShePower #IndianFootballForwardTogether pic.twitter.com/1wHfoGwVtL\nA video viral hi Mizo ram Sports Minister Robert Romawia Royte zong nih twitter leiah a share piak i, “A talented young female football enthusiast Cindy Remruatpuii from my constituency #AizawlEastII playing ball with pencil heel and showing ‘How its done’. Football is not just for the boys, its for tiah mirang holh in avan tial.


Na Nu Pawchung in chuak loin rak um law a ttha deuh\nbysalaicung\tFebruary 12, 2019\tChin, Home\nPathian cu cuaitlai hmangmi Pathian a si. Vawlei cung minung hi mi tlingmi kan um lo. Asinain cuai a thlai tthiam. Belshazzar cu Pathian nih cuai a thlai i cuaitlainak ah a tling lo. Judas zong hi cuaithlainak ah a tling ve lo. Palhnak pakhat na tuahmi ruang lawng ah khan Pathian nih a donghnak in bia an chat lo. Pathian duhmi thil dang na tuahmi a um maw ti kha Pathian nih a zoh ve. Judas hi vun zoh hmanh!\nJudas Iscariot cu mifir a si.\nBaibal nih mifir a si a ti (John 12: 6). Fir buin Khrih hnu zulh hi ttih a nung ngaingai mi a si. Nang le kei teh Pathian kan zum, Jesuh cawnpiaknak kan zul kan ti ttung i, kan fir pah ve sual hnga maw? Ttih a nung ngaingai.\nJesuh kum thum chung a zulh ko nain Jesuh Khrih nunning le lungput kha ai cawnmi pakhat hmanh a um lo.\nJesuh bak kum thum chung pumpak in vun zulh ahcun Judas hi a sining, a nunning le a lungput hi Jesuh bantuk asi ding khi a si. Jesuh a hmu bal lomi hmanh nih Jesuh kan zumh ahcun Jesuh hi Judas nih a theihfian taktak ding khi a si. Asinain a nunnak ah Khrih nun pakhat hmanh a langhnak a um lo. Jesuh nunning le lungput ngei loin Jesuh hnu ka zul ai ti ve mi Khrihfa hna kan si ve sual maw?\nMary nih Jesuh ke i chiti rimhmui a thuh ahkhan a paam tuk a ti.\nKhrih ca i thil ttha amah nih a tuah lo hlei ah mi dang nih an tuahmi zong kha a paam tuk in a ruah. Khrih cungah dawtnak a ngei lo. Khrih caah thil ttha tuah ai tim lo. Khrih ca i thil ttha a tuahmi mi dang zong kha a lomhpi hna lo. Nang le kei zong kanmah le kan inchungkhar ca lawng i zeipoh a kawl i Jesuh ca i zeihmanh a siang lomi kan si ve sual maw? Jesuh caah thawhbur, thazaang, caan a pe kho lomi kan si ve sual maw?\nAmah luatnak ca asi poh ahcun midang zeibantuk dirhmun an phanh zong kha a poi a ti lo mi a si.\nJudas nihcun Jesuh hi an tlaih te lai i a zultu zong hi an kan tlaih dih te lai ti kha a hngalh. Cucaah Jesuh umnak hmun cu a chimh hna. Cutikah amah cu luatnak an peek hlei ah laksawng zong phaisa in an peek chih. Jesuh leirawi hi a poi ah a chia lomi a si. Nang le kei Jesuh hi voizeidat dah kan rawi ve cang? Jesuh hmang in pumpaak hlep nak zeizatdah kan hmuh ve cang?\nJesuh rawhral nak caah fakpiin a cawlcang tu a si.\nJudas nih Jesuh a leirawi ruangah Jesuh cu an tlaih i a thih caah khamhnak kan hmuh cu a si ko nain, Judas nihhin vawlei cung minung hi a kan dawt caah Jesuh nih rak kan khmah seh timi thinlungput in Jesuh hi a zuarmi a si lo. Amah pumpaak luat duh le him duhnak caah Jesuh kha a zuarmi a si.\nJesuh a daw lo nain a daw ngaimi ai lawh ter tu, mi depde a si.\nJudas cu Rome ralkap le Judah upa hna he Jesuh umnak ahcun an va kal tikah Judas nihcun Jesuh cu a hnamh. Dawt hnam bak in a hnamh. Asinain, a dawt caah si lo. Mi depde asi caah ai hnamh termi a si. Jesuh nih a huat bikmi hna lakah mi depde an i tel ve. Farasi pawl zong hi an depdet caah Jesuh nih a huat tuk hna nak a si. Zumtu mi depde hna kan si ve sual maw?\nMah le mah ai that mi a si.\nJesuh thi hmasa seh ti a duhtu Judas cu Jesuh hlan ah a thi. Amah le amah ai awk i a thi. Mah le mah i thah hi lainawn a si. Pathian huat taktakmi a si. Kan Laimi zong Judas bantukin ai awkmi nan karh chin lengmang. Mah le mah ai awkmi pawl hi a tu khawikadah an thlarau an um hnga tiah na n ruah cio hna?\nJudas cu Baibal i a ummi a tuanbia vialte ahhin Pathian duhning in a umnak zawn pakhat hmanh kan hmu lo. Cucaah pathian a simi Jesuh nihcun hi pa hi cu a nu paw chung in chuak lo tein rak um selaw a ttha deuh hnga a ti nak a si. Zeicatiah Judas zungzal in khua a sak nak hmun hi Jesuh nih a theih. Nang zong hi Hell ram i zungzal um ding na si sual ahcun na nu paw chung in chuak lo tein rak um law a tthe deuh ve hnga? nangmah nihcun van kai ding cun nai ruah ko lai. Asinain Pathian nihcun Baibal ning lawng in bia a ceih lai.\nPrevious Ngaihchia tein, Kawlram mipi nih an uar tuk mi hlasak thiam le a darling cu Pre-wedding photo zong an i thla dih cang nain lungfak bu tein an i tthen\nNext RC Siangbawi 152 hna cu ngakchia tlaihhrem case in rian phuah an si, thonginn ah a taang mi zong an tam pi


Singapore ram ah Covid-19 zawtnak a karh; Thailand ram tumlei a panh – THE CHINLAND POST\nSingapore ram ah Covid-19 zawtnak a karh; Thailand ram tumlei a panh\nSingapore cozah Ministry of Health nih April 22, 2020 thawng a thanhmi ah Covid-19 zawtnak a ngeimi minung 1,016 an hmuh chap hna. Covid-19 in zawtnak ngei mi 10,141 an si cang caah Singapore hi Southeast Asia ram chung ah Covid-19 zawtnak a karh bik nak ram ah aa chuah.\nApril 22 i zawtnak thar an hmuhmi 1,016 chung ah minung 15 lawng hi Singapore rammi an si i a dang paohpaoh cu Singapore ah rian a tuanmi ramdang mi lawngte an si. Nihin tiang ah a thimi minung 11 an si i a dam than mi 839 an si.\nNizan April 21 – nikhat lawng ah Singapore ah mizaw 1,111 an hmuh hna i minung 20 lawng Singapore rammi an si i a dang paohpaoh cu riantuan in Singapore ah a ummi ramdang mi lawngte an si. Ramdang mi hna sin ah a karh tuk nak a ruang cu taih-khaan ngan ah tampi in an um caah fawite in an i chawnh hi a si tiah Singapore cozah nih a thanh.\nAtu bantuk in zawtnak a karh ruang ah Cozah nih riantuannak sehzung le company cheukhat cu June 1 tiang hun rih lo ding in thawng a thanh.\nSoutheast Asia ram ah Covid-19 zawtnak an hmuh hmasa bik nak Thailand ram tu cu tum lei a panh. April 22 ah mizaw thar 15 an hmuh. April 20 ah minung 27, April 21 ah minung 19 tiin tum lei a panh tluahmah. Nihin tiang minung 49 an nunnak a liam.\nNihin tiang Thailand ah Covid-19 in zawmi 2,826 chung ah minung 2,352 an dam than cang i, siizung ah thlop liomi mizaw 425 an tang rih. Thailand ram ah Covid-19 zawtnak an doh kho ngai cang nain Cozah nih zan chuah lo nawl (curfew) kan tuahmi cu kan ngol rih lai lo, thil sining an dothlat rih lai tiah a ti.\nApril 22 tiang ah Jonhs Hopkins University cazin ning ah vawleicung in Covid-19 zawmi dihlak 2,567,327 an si i a thimi dihlak 177,521 an si cang.\nRef: Channel News Asia, Bangkok Post\nNext Thailand um Mahidol University nih ‘cil’ in Covid-19 rungrul cheknak kan serchuah tiah a thanh


Halkha Mipi An I Palh Deuh Vak – FIAKFAIROCK\nHalkha Mipi An I Palh Deuh Vak\nMMID S-4 Winner Esther DCS donnak ding caah Halkha i amah amah timi lawngte nih heh tiah inn lak ah vak in kyat 50000 an kholh hna tiah tangka kholh a tongmi chungkhar hna sin in theih asi.\nSang kip i Zah-zah-kah upa, thlankhur hmanh a lut deng cangmi upa pawl nih heh tiah inn khat hnu inn khat ah lut in tangka an kholh.\nZeidah an i palh?\nKum thum chungah meh meh awk hmanh ngei loin le nikhat ah voikhat te lawng rawl a ei mi, zaan ihnak, dornak tha ngei loin aummi Paletwa ralzaam hna caah cun an hna an i cheh ter. An mit an i cawt ter.\nEsther an don hi a tha lo ka tinak asi lo. Thil tha asi ve ko. Asinain, ka miphun hawi nih an kan bawm lai maw? Ka miphun hawi nih an kan zuanhnawh lai maw tiin nifatin te ruahchannak he a nungmi Paletwa ralzaam ca tu ahhin atu bantukin Halkha i amah amah timi nih tan la ve hna sehlaw zeitlukindah a that hnga i a va sunglawi hnga mu.\n#Hmanthlak hi Paletwa ralzaam bawmhnak pek kan rak kal i Mizaa camp ah a ummi ka thlakmi hna an si.\nNote/ Ka farnu Esther ka huat ruang le ka doh ruang si loin atu bantuk tein upa nih ralzam caah kan cawlcangh pi hna sehlaw zeitlukindah a sunglawi lai i huham a nei lai timi ka ruah caah asi. Esther cu midang vialte nakin a tanhtu le a dirpi tu ka si. Salai Tluang Te\nHakha Le Falam Timi Lungput Nei Lo Ten\nBiaalnak Le GRCM Admin Hmuhning\nEsther Caah Nai Ready Cang Maw? Hoi Zong An I Ready Dih Cang Hna Hih Ramdang Zongin


Free Bong lai Vietnam Dating - Vietnam Friends Date\nDiscover Bong lai Vietnam Friends Date, the Totally Free Vietnam dating site for single Vietnamese & those looking to meet local Bong lai Vietnamese. 100% Free.\nSearch Bong lai Vietnamese Singles\nBrowse local Bong lai Vietnam singles - Bong lai single men or Bong lai single women.\n0 miles of Bong lai , Ho Chi Minh City\nMeet Bong lai Vietnamese. The place to find your Bong lai Vietnamese Match.\nBong lai Vietnam Personals\nSingle Vietnamese in Bong lai meet up here\nCompletely Free dating in Bong Lai Bong Lai free dating site Singles in Bong Lai Bong Lai totally free dating sites Bong Lai online dating Bong Lai singles Single Vietnamese Guys in Bong Lai Single Vietnamese Girls in Bong Lai Bong Lai dating service Bong Lai dating\nMeet Single Bong lai Vietnamese\nAp Nha Noi\nXoai La Ghi\nBan Ko Emong\nPhu Nho Quan


Joe Biden caah mangchia; US Roman Catholic nih ca an chuah hnawh bak ko cang\n2020 election cu a mak chin lengmang cang ko, Joe Biden cu a umnak khrifa buu Roman Catholic nih ca bak in an duh lo ning an chuah hnawh cang. Mah bantuk in ca an chuah hnawhnak ruang bik cu a zumnak kongah a si\nThe President of US conference of catholic bishop nih, statement an chuah mi cu, mi ziaza an cawngpiak ning kongah, Roman Catholic pawl cawngpiak ning le Joe Biden policy cu a khat lo caah Joe Biden policy nih Roman Catholic chungah buainak fakpi a chuahpi lai tiah an chim.\nCatholic hruaitu cheu nih Joe Biden nih thil tuah a tim ning kongah an dirpi i, The Arch Bishop pakhat Comes nih cun, Biden cu lawmpinak ca akuat i, Catholic zumnak a tlaih mi a si caah a lawmning a chim, mah bantuk in Arch Bishop nih Joe Biden lawmpinak ca a kuat mi cu an duh lo ngai\nAn statement ah an langter ning a cun, Arch Bishop hi zumnak kongah a duh duh in a thleng lengmang mi minung a si, zum tlak lo mi a si i, Joe Biden zong Arch Bishop bantuk in zumnak kongah a thleng lengmang ve mi a si tiin an langter.\nTu lio cu thawngpang zum ding mi le zum lo ding mi zong thei fiang kho a ti lo, US media hi thil dangah cun zumtlak an si ngai nain Politic ah cun an mah le an support mi le kha an dirpi tuk caah thawngpang a si ning tein thei kho a si lo\nUS supreme Court nih 2020 Presidential Election ah State paruk ah buainak fakpi a um mi kongah, State Cozah nih biakhianak zeihman a tuah kho ti lo caah atu cu US Supreme court nih biakhianak tuah ding in an tuk ah Pennsylvania, Georgia, Arizona, Wisconsin, Michigan, Nevada kongah biakhianak tuah ding in an kut ah an chia cang.\nMah bantuk in US supreme court nih buainak buaipi ding in a thlak cang caah US President si ding mi cu a rau hlan ah thei cawlh a si cang lai. Source-Rainbow\nBe the first to comment on "Joe Biden caah mangchia; US Roman Catholic nih ca an chuah hnawh bak ko cang"


COVID-19 Kong ah WHO Director Rian Chuah Ding in an Hal – THE CHIN JOURNAL\nCOVID-19 Kong ah WHO Director Rian Chuah Ding in an Hal\nApril 5, 2020 | The Chin Journal | Hakha, Chin State\nWho Director-General Tedros Adhanom Ghebreyesus| Photo-Reuters\nVawleicung ah COVID-19 zawtnak a karhmi kong he pehtlai in World Health Organization (WHO) i Director-General Tedros Adhanon Ghebreyesus cu a rian in chuah ding in minung tampi nih halnak an tuah, tiah theih a si.\nOnline in atu bantuk in halnak tuah tawnnak Change.org ah WHO Director kan chuahpiak u, tiah minung 718,000 leng nih min an pek cang.\nCu halnak an tuahmi cu Mirang ca, French ca, Spanish ca, German ca le Arabic ca pawl zong nih an leh i an zamh chin thluahmah.\n“Tuluk ram ah COVID-19 zawtnak a rak i thawk ka ah khan WHO director nih tuante in vawleicungpi ca ah ttih a nung tiah thawng a rak thanh lo. Global Outbreak a si kho tiah tuante khan rak ti sehlaw hi COVID-19 zawtnak hi an rak control khawh ding a si,” tiah an ti i, a rian in phuah awk ah halnak an tuah hi a si.\nWHO director nih hin COVID-19 zawtnak a rak can ka ah khan zawtnak kong ah Tuluk ram ah hlathlainak thukpi in tuah loin Tuluk cozah chimmi lawng a ngaih i, Tuluk cozah nih zawtnak a control ning cung ah thangtthatnak tu a rak chim.\nCucaah, atulio vawleicung minung 1 million leng nih COVID-19 zawtnak an i chawn cang i, minung 65,000 leng zong an nunnak laim cang.\nHi kong ah ttuanvo ngeitu bik pakhat cu WHO director hi a si ve tiah an ti caah WHO director rian he aa tlak lo tiin rian chuahter ding in halnak an tuah hi a si.\nRef: The Jerusalem Post


Civil Disobedience Movement hi zeitluk in dah hmual a ngeih? – Onlinenungak\nCivil Disobedience Movement hi zeitluk in dah hmual a ngeih?\nCivil Disobedience Movement hi zeitluk in dah hmual a ngeih? By: Salai Joel Van KL. Civil Disobience Movement (CDM) ti mi cu ram pakhat ah hruaitu a si mi an duhlo i, an bia ngai lo le an kuttang ah riantuan duh lo, an nawlngeihnak tang ah um duhlo, a bik in Cozah riantuantu hna khi an si i, CDM an tuah ahcun zung kai lo khi a si ko. Hi bantuk CDM tuahnak in ram tampi ah hruaitu thalo rak thlak an si tawn.\nCu a si tik ah, CDM tuah cang hnu ahcun, Cozah nih a ser mi zulhphung, upadi le nawl kha zulh lo a si ko. An uknak kuttang ah um lo kha a si ko. Hi bantuk tuahnak nih zeitluk in dah hmual a ngeih ti ahcun, Cozah riantuantu hna rian an tuan ti lo. Cu tik ah rian hma a kal kho ti lo. Cutik, tangka kal ning a dir cang i, Bank ah lakhruak in tangka an chuah tawn. Naihrawng Cozah riantuan CDM ah tampi an vun i tel tik ah, February 15 ah Myanmar Economic Bank 1,2 i tangka zong ralkap nih tangka an chuah ti kha kan theih dih mi a si. Zei ruang ah dah an chuah i, zeizatdah an chuah ti cu a fiang lo.\nCun, Bank riantuantu hna Zung an kai lo tik ah, Bank tangka umkal ning a dir cang i, Bank he aa pehtlai mi Zung le rian vialte tuan khawh a si ti lo. Cun, pakhat a biapi bak mi cu, mizapi nih kan pek tawn mi ngunkhuai, ti man, mei man, vawlei man tibantuk pek kan ngol tik ah, rampi ngunkhuai zung a hnursuan cang. Ngunkhuai zung in a kalpi rian le tangka hman awk a um ti lo.\nHi a cunglei vialte nih a chuahpi mi cu, Cozah Bank riantuannak kha a dirter i, nawlngeitu hna tangka lei a hnursuan cang. A fawinak cun tangka hman ding an ngei ti lo. Cozah riantuan thlahlawh pek ding zong a um ti lai lo. Nawlngeitu hna tangka a hnursuan ahcun, Palek nih hman mi tangka kha a hnursuan cang i, hman ding an ngei ti lai lo. Ralkap nih hman mi tangka lei zong khi a va hnursuan cang. Cu tik ah, ram hruaitu (hramhram uknak) kha chawlehthalnak lei ah a hnursuan cang hna. Hi vialte i, a donghnak cu ralkap uknak kha caan sau a kal kho ti lo i, mizapi nih thim mi sin ah nawlngeihnak pek lawng kha a taang cang. Hi bantuk tiang a can i, mizapi sin ah nawlngeihnak a pek lo ahcun ram sifak taktak, kutdok in a va mi ram ah kan cang ko lai.\nCucaah, Civil Disobedience Movement hi hramhram in, hriamnam tlaih in doh a si lo. Dai tein in tuah mi a si. Violence siloin Non-Violence tu a si. Hihi hriamnaam i tlaih in doh mi nakin hmual a ngei deuh. Hriamnaam, thing le lung in kan ralkap uknak hi kan doh ahcun mizapi nunnak le thisen tampi a chuak kho mi a si. Mizapi nunnak le thisen chuak loin ralkap cozah doh nakding ah a tha bik mi cu CDM cawlcanghnak hi a si ko. Atulio Myanmar rampi nih kan ton mi zong hi hramhram in ralkap uknak doh nakin dai tein kan duhnak le kan duhlonak langhter ah hin hmual a ngei deuh lai. A bik in Cozah riantuantu hna hi, CDM cawlcanghnak ah i tel dih hna sehlaw a rauh hlan ah kan ram hi aa thleng kho ko lai. Hramhram in dohnak cun dai tein kan duhlonak langhter hi ramdang zong nih an duh mi a si. (Ref: Lian Hmung Sakhong tial mi zohchih) The Hakha Times


An Unau Pa 3 In Fimthiam Nak, Degree A La dih Mi An Si Ko Nain A Nu Tawn Mi Ruang Ah Hi Bantuk Dirhmun Bak Ah Hin An I Chuah Ko – Thechinlungnews\nAn Unau Pa 3 In Fimthiam Nak, Degree A La dih Mi An Si Ko Nain A Nu Tawn Mi Ruang Ah Hi Bantuk Dirhmun Bak Ah Hin An I Chuah Ko\nNubik Zuun ngai in kum 10 chung ai kharkhumh mi unau pathum an chanhchuah hna.\nGujarat, Rajkot khua ah Kum 10 chung, unchung i ai kharkhumh mi unau pathum cu NGO pawlkomh pakhat a si mi Saathi Seva Group nih an chanhchuah hna i tuah cun thatlei an panh deuh cang.\nAn mah cu kum 30-42 karlak mi an si i nubik nih a thihtak hna ruang ah tuar kho loin lungleng in kumkua chung bak ni hmuh lo nak in khan chung ah an i kharkhumh.\nAmbrish le Bhavesh tiih koh mi pa pahnih le hngakchia bik nu Meghna Mehta cu an dawt tuk mi chungkhar nu bik nih Kum 2010 ah a thih tak hna i cu bak cun innka zong um lo nak khanchung ah an i kharkhumh.\nNavin Mehta nitinten ei-in ding a pek tawn hna i a mah cu innchung a lut ngam loh. Hnam le mithleh thiamnak (black magic) nih a ka tongh suall lai ti a phang.\nNGO hnaṭuan Jalpa Patel tei` pawlkom nih cun Navin Mehta nih December 27 ah theihternak ca a kuat i December 28 ah a fale pathum cu an va chanhchuah hna.\n“Inn luhnak gate an hren i lenglei mi he pehtlaihawk an duh loh. Innka kan van boh cu kan khuaruah a har dih. Hnawmpawn lak ah an um. Pa pahnih cu taklawng in an rak um. Ek le zun nak i a um chih mi an si caah an rim cu celh awk a tha loh.\nHngakchia bik nu cu thilpuan ai hruk. A pa nih chiahta mi eidin a rak chum. A sam le khabel hmul cu minung zong a lo ti loh. Upabik Ambrish (kum 42) cu ṭhiṭha zong in a dir kho ti loh i rawl zong a bar kho ti loh.\nA ruh lawng a tang. Hngakchia deuh Bhavesh (kum 34) cu hlan lio konglam zeihmanh a thei kho ti loh.” tiah NGO rianṭuan Jalpa Patel nih cun a chim.\nCredit: Falam Online Media\nBe the first to comment on "An Unau Pa 3 In Fimthiam Nak, Degree A La dih Mi An Si Ko Nain A Nu Tawn Mi Ruang Ah Hi Bantuk Dirhmun Bak Ah Hin An I Chuah Ko"


Kan Nih Chung Cu Zung Riantuan In Aa Cawmmi Kan Si. Share Philh Hlah! – Chin 11 News\nKan Nih Chung Cu Zung Riantuan In Aa Cawmmi Kan Si. Share Philh Hlah!\nKa pa nih cozah thlahlawh tein cawm mi kan si caah zeitluk in a har ka theih. Thladih a chuah cun kan ei cia man kan cham a hau i a thar lak țhan in kan i cawm. #CDM kong ah fawi tuk in ka chim lo. Kan nih chung cu zung rian țuan in ai cawm mi kan si.\nKan pa farual pali in #CDM kan tuah. A har lai ti theih bu tein kan i awt. Nunnak pe in ram caah ai thap kho mi kan um lo. A tu caan hi kan ram caah rian kan țuan khawh bik lio caan a si.\nKanmah ca lawng kan tuak ahcun zei cozah a kai poh ah kan rian kan țuan cun kan thlahlawh kan hmuh ko lai tiah kan ruah lo a biapi tuk. Kan tefa hna nih kanmah bantuk in an tuar tinak hnga lo le kan chan in a tlau khawh hrimhrimnak caah #CDM tuah cio hna usih tiah kan nawl hna.\n#CDM kan tuah ruang ah harnak tampi kan tong ko lai. Cu harnak kan lonh ahcun lawmhnak nih a kan don ko lai. #CDM tuah loin caan chikkhat nuamhnak kan i thim sual cun kan chanchung kan tefa hna tiang nih an tuar lai. Nang zei nai thim lai? #CDM na tuah lai maw? Zung na kai rih lai dah? Credit: Mercy Meng


WORLD NEWS - TIMES OF CHIN NEWS\nMyanmar Mi Mizoram Ah Sianginn Apeh Mi Tampi Nih Teinak An Hmu\nNizaan(May 17) chun suimilam 12 ah khan Mizoram Board Of School Education (MBSE) nih High School Leaving Certificate (HSLC), tanghra exam result 2021 (sungh/awn) a chuah i a pumpi ah Dinsawmkimi, St Joseph Higher Secondary…\nSagaing ramṭhen, Kani peng Alayhcun khua ah umhmun khuarmi SAC ralkap le Pyusawthi 50 umnak camp cu, PDF ṭangrual phu hna nih May 10 zinglei ah kan kah hna i kan laak khawh, tiah PDF-KLG…\nAn Thah Mi Hna Le Hriamthil He An Tlaih Mi Hna An Tampi Nain Pasal Tha Athi Mi An Um Ve\nKayin ramkulh, Demoso le Pharusu peng, April thladonghlei zarhkhat chung kahdohnak ah SAC ralkap 24 an thi i, Loikaw peng Lawpihta hmunhma ah security hngaktu palik 8 cu an hriamthil le tlaih an si, tiah…\nSAC Ralkap: Chin Ram Ah Kan Tlaih Mi Thlah Piak Nan Duh Hna Si Cun Timi Kong Thawngpang\nChin State, Matupi khua ah Bank ahngak mi hna minung pahnih hriamnam he 2022 Aorik 21 ah an tli. Mah atli mi hna ralkap pahnih he pehtlaih in an tlik khawh nak ding ah abawm…\nUKraine ram thlanglei le nichuah lei pohpoh lak dih kan i tim tiah Russia general nih April 22 ni ah a chim. Russia nih Ukraine khualipi Kyiv lak ai timh mi cu a tlamtling kho…\nFacebok Sertu Pa Le US Vice President Tel In Minung Tampi Ramchung Luh Nak An Phih Hna\nFacebook a sertu Zuckarberg le US Vice President tel in minung 28 cu ramchung luhnak nawl phih piak an si tiah Russia nih thawng a thanh. Hi hi Russia nih Ukraine a tuk ruang ah…\nWORLD NEWS April 22, 2022\nUNHCR Lei In Ralrin Peknak\nApril 22 thok in UNHCR zung kalnak lam hmun hnih hmun thum in Police nih an kham caah phone SMS in appointment pekmi a um lo mi cu UNHCR zung ah va kal lo ding…\nWORLD NEWS April 12, 2022\nIndia Prime Minister Modi Le US President Biden Tonbiaruahnak\nUS President Biden le India Prime Minister Modi hna cu nizan April 11 ah khan virtual biaruahnak an ngei. Ram pahnih foreign le defence palai hna cu pahnih veve (2+2) in tonbiaruahnak ngei ding an…\nWORLD NEWS April 11, 2022\nRussia Nih Ukraine Fak Taktak In Akah Than\nNizan April 10 Zarhpi Ni ah khan Russia nih Ukraine khuapi pakhat Dnipro Airport cu rawk dihlak in a kah ṭhan, tiah Al Jazeera nih a ṭial. Dnipro khuapi hi Dnieper tipi nel ah a…\nCNDF Pasal Tha Ralhrang Nih An Tlaih\nKalaymyo Taungzalat sang le Taungphilar sang ah SAC ralkap nih, chekhlatnak an tuah lioah CNDF ralkap pakhat cu April 10, zanlei suimilam 3:00 hrawng ah an tlaih, tiah SAC ralkap lei nih thawng an thanh….


Thantlangpeng CNLD Pine Hluttaw No.1 Candidate Kong Fianternak – Zion Tlang Media\nThantlangpeng CNLD Pine Hluttaw No.1 Candidate Kong Fianternak\nCNLD Candidate cu 2020 January thla in 2020 April thla ni 30 tiang soknak on a si i Myone EC nih May thla 15 a hnubik fehternak tuahding in thawngthanh a si. Mah thawngthanh ning in Pine Hluttaw No.1 caah Pu Lal Mawng Cung le Pine No.2 caah Pu Rung Kaw cu EC biachahnak bantukin cohlan le fehter an si. EC nih kan fehter hnuah Salai Ceu Bik Thawng nih No.1 Pine Candidate cu a van sok tthan. Pu Lal Mawng Cung cu EC nih voithum tiang kan cohlan i kan fehter cang.Candidate Fee Ks. 1,000,000 zong a pek cang caah kan in cohlang lo tiah Party Chairman le Secretary minthut in kan khirh. Nangmah caah Pyituh le Amyota Candidate ithim sehlaw EC nih kan fehterlai tiah biachahnak kan tuah tiah kan lehnak caah kan ttial chih.\nCEC nih a tu an kawh tthan mi Candidate soknak cu sok tu um lo nak hmun hma caah a si. EC nih Biachahnak tuah cia mi le fehter cia mi hmun hma caah a si lo. A tu Salai Ceu Bik Thawng nih Pyine No.1 Candidate a van sok tthan mi hi Thantlangpeng CNLD EC Biachah mi zei a rel lo le Pu Lal Mawng Cung Pumpak nehsawh ruang ah a si. A duh ahcun kan chiahpiakmi A Myota le Pyituh Hluttaw Candidate a sok ding a si ko. A tangah Salai Ceu Bik Thawng Kan Cohlan Lonak le EC Biachahnak Hmanthlak Kan Tar Chih.\nPrevious Post:Thantlang Peng CNLD pawl an chung muru raldohnak cu phozar lawlaw a si cang\nNext Post:Tulio Vawlei Hnintu Thawngpaang


KAN CHIN PALIK CDM A TUAHMI VUN ZOH AHCUN LUNG A FAK KO – The Chinlung Post\nKAN CHIN PALIK CDM A TUAHMI VUN ZOH AHCUN LUNG A FAK KO\nSeptember 1, 2021 admin Chin 0\nChuah semnak Chinram ah chungkhar tling he nuam tein ram le miphun caah rian a ttuanmi kan Chin palik pawl hna cu ralhrang kawlralkap ruangah ah mi ramdang ah cement le rawra nawng in an pumpaw cawmnak caah rian an ttuan cang ee. Zeitluk in dah hibantuk rianttuan hi an caah a har hnga mu.. Chinram an rak um lio ah khan cun hi bantuk rian cu an rak ttuan ballo ee.\nRalhrang kawlralkap uknak hitluk in an doh cuahmah lio ah kan Chinmi tthenkhat pawl ralhrang kawlralkap kuttangah rian attuan ko rihmi an um rih mi tuak tikah thinlung nih a celh hrimhrim lo. Kan Chin palik CDM atuahmi hna cu ralhrang kawlralkap kuttang i rianttuan nak cun tiah an hngakchiat tein an ttuan ballomi rian cement le rawra nawng in nifatin hlawhfa an i thim deuh ee.\nChungkhar ca nak in hmailei kan miphun le ram ca, kan te chin fapar chan tiang dirhmun cuan in, retheih thilrit zaangba tu an i thimmi zoh tikah upat lo awk an ttha lo. Hi thawngpang hi ralhrang kawlralkap kuttangah rian a ttuanmi hna nih nan hmuh tikah zeitin dah nan um ve hnga? An hmai tel nan zoh ngam hna maw? An ruah ning le nan ruahning a cuai nan tlai te ttheu ko lai dah.\nAtu a cunglei kan rak langhtermi hmanthlak pawl hi ralhrang kawlralkap kuttang ah rian ttuan a duh lomi le ralhrang kawlralkap uknak a dohmi, Kan Chin palik tthenkhat an si. A himnak hmun ah a ummi an si. Ralhrang kawlralkap kuttang ah rianttuan nak cun kan thih le thih, kan nun le nun tiin an rian vialte an kaltaak i, ralhrang khuakhan lairelnak a dohmi an si. Hmanthlak. Zalen\nThawngpang dang: Tuzing i kahdohnak ah ralhrang kawlralkap lei in minung pariat an nunnak a liam pin ah hriamnam tthen khat zong an lak piak rih hna. Tuzing ah ralhrang kawlralkap le MNDAA hriamtlai hna cu zingah Mungku ah i kahnak a chuak i, ralhrang kawlralkap lei in minung pariat an nunnak a liam tiah tuzing an i kahnak konghe pehtlaiin MNDAA lei nih an thanh.\nMungku khua ah tuzing september nikhat zingka suimilam pakua le minute paruk ah MNDAA le ralhrang kawlralkap hna cu an i kap. Ralhrang kawlralkap lei in minung 8 an thi, hriamnam tthenkhat an lakpiak rih hna tiah theih a si. Asinain MNDAA hriamtlai lei in minung pathum hliamhma a tuarmi an um tiah an langhter chih.


May 6, Hakha le Thantlang ah ralkap nih khuami 9 tlaih, tangka le thilri lakpiak – Hakha Cherry\nMay 6 ni khat chungte ah SAC ralkap nih Hakha ah Pastor pakhat tel in minung 7 le Thantlang khua lonh ah minung 2 an tlaih hna, tangka le thilri zong an lak, tiah kan theih.\n“Pastor tel in tlaih mi minung 7 an tlaih mi hna hi Hakhathar khuasa an si. Cun, Hniarlawn khuami Pu Ngun Hup te tangka sing 10, Lai thilpuan le motorcycle tibantuk zong nihin lila ah khan an lakpiak hna. Thantlang lei zong ah minung pahnih an tlaih fawn hna,” tiah khuami pakhat nih The Hakha Times ah a chim.\n“Thantlang an tlaih mi hna hi Lahva lei (Vanzang Tlang le Zahnak Tlang lei kalnak) ah a si. Tuluk nu nih inn a saknak pawng ah an tlaih hna, tiin kan theih,” tiah khuami pakhat nih The Hakha Times ah a chim\nPu Ngun Hup te Tangka Ting 10 MMK le Thilri Dangdang SAC Ralkap nih an Lakpiak Hna.Nihin chun Hakhathar ah SAC ralkap nih luh hnawhnak an tuah lio ah Pu Ngun Hup te chungkhar tangka ting 10 MMK le thilri dangdang an lakpiak hna, tiah kan theih.\nPu Ngun Hup te inn an bauh i tangka ting 10 MMK, an fapa nupi tthit lio i laksawng thilri bizu khat, Laithil an fimnak thirkuang kuang 2 le 125 Motorcycle pakhat an lakpiak hna.\nCun, inn dang an bauhmi zong a um rih i, thilri pawl an i kalpi, tiah khuami pakhat nih a chim.\nNihin chun Hakhathar an luh hnawh lio ah Hniarlawnthar Gospel Khrihfabu pastor saya Sang Awi telh in pa pasarih an tlaih hna, tiah thawng kan theih. The Chin Journal May 6, Hakha


CDF-MINDAT NIH RALHRANG AN THAH MI HNA AN TAM CANG – The Chinlung Post\nMindat CDF Hruaitupa Biachim: 14 May 2021, ah SAC ralkap pawl cu motor pa 6 in an rak kai. Motor pakhat ah SAC ralkap minung 20 tluk an i cit lai. An zapi minung 120 an si lai dah! Kan kah hna i, minung 12 long a zam khomi an si. 14 May 2021,ah CDF Mindat nih SAC ralkap minung 108 an kah that hna i Meithal Ttha tampi an lak khawh pingah motor pa 6 an khangh piak dih hna.\nThawngpang Dang: Yangon North Oaklapah ah ralkap lei nih mipi cu meithal he kan ttih hna seh tiah an cycle 30 leng an chuh hna.June thla ni 7 zinglei 11 le cheu hrawng ah Yangon North Oaklapah sang Aung Brother lakphak dawr ah a thu mi mipi minung 11 hna an cycle cu ralhrang kawlralkap lei nih hram hram in an lak tiah sang um mi mipi pakhat nih Yangon Khat Tit media ah a chim.


Hi Thawng A Theimi Vialte Hna Cu An Mitthli A Tlakter Dih Hna Rak Rel Hrimhrim — Salai Ephraim Thawngpang\nHi Thawng A Theimi Vialte Hna Cu An Mitthli A Tlakter Dih Hna Rak Rel Hrimhrim\nSalai Ephraim May 13, 2019\nVawlei cung Khrihfa tampi nih kan sunghsak taktak mi Mother’s Day cu ram kip nih sunglawi ngai in kan hman khawh cio,asinain Thailand ram mi Pu.Chatchai Parnuthai cu a Nupi he Fa pahnih an neih ah a Nupi nih cun a rak thihtak hna.\nA Fa le pahnih hna cu Sianginn a chiah nak nih sunglawi taktak in Mother’s Day cu tuah an timh tik ah a Fa le hna nih cun ka Pa kan nih cu Hringtu Nu kan nei ti lo i kan i tel lo ah a t’ha deuh lai tiah an ruah tik ah,”Pu.Chatchai Parnuthai nih cun a Fa le hna cu a mitthli he ka Fa le nan ngaihchia hlah uh,Pathian nih Nu cu an pek ko hna lai rak kal ulaw nan Nu cu ka vun hruai lai tiah a chimh hna” tiah an chim.\nCun Pu.Chatchai Parnuthai nih cun an Nu cann ah a chiah mi a Nupi thuamthil hna cu i hruk in a Nupi nih a sam (muuri) a hei ning bantuk tein a tuah i a Nupi nun lio a sining bantuk tein an tuah t’amh hnu ah a Fa le hawi hngar lai a celh lo caah cu ti cun a Fa le Mother’s Day an tuah nak ah cun a va kal i Nu hna sin ah cun a va t’hut ve tik ah mipi le a Fa le hna cu lunglomhnak in an khat i cu Mother’s Day an tuah nak hmun ah a um mi mipi vialte hna cu an mit thli he an i ciah dih tiah an chim.\nMipi hna sin ah Pu.Chatchai Parnuthai nih cun hi t’in a chim,”Vawlei cung ka nun chungah tuchun ni bantuk in ka lawmh hi a um bal lo,tuchun ni bantuk in kan caah nisung lawi a um ti lai lo tiah a chim”cun cu hmun ah a tel ve mi Pi.Kornpat Sukhom nih cun Pu.Chatchai Parnuthai nih a Fa le a zohkhenh hna ning bantuk in Vawlei cung Pa le vialte hna nih an Fa le hna cu zohkhenh hna sehlaw Vawlei hi Vanram kan ti mi cu a si ko hnga tiah a chim.\nTagged Hi Thawng A Theimi Vialte Hna Cu An Mitthli A Tlakter Dih Hna Rak Rel Hrimhrim\nPhilippines Cozah Nih A Ram Mi A Tuah Ning Hi Tlangcung Mi An Kan Tuah Ning He A Khat Ngaite →\n← Maharashtra Ram Minung 610 Hna Cu Harsatnak Ruangah An Mah Te Bak In An I That


Ngunkhuai A Karh, Budget A Zor - THE CHINLAND POST\nNgunkhuai A Karh, Budget A Zor\nBy Pu Thla Hre ( Chin State Municipal Director(Rtrd)| The Chinland Post| 2020 January 24| Democracy phung a kal lio mi ram ah ngun khuai le budget um tu ning hi zohfel a herh tuk mi a si. A ruang cu mi zaapi nawl ngeihnak tampi a um cang. Hlan lio uknak cu Cung lei nih tanglei pennak (Top dawn) in nawlngeihnak a rak tam tuk. Democracy do thlennak thawngin a tu cu mi zaapi nawl ngeih nak na ngeih ve, ka ngeih ve hi kan i fian a herh cang.\nBia tlang i “ Ngunkhuai a Karh” ka ti mi hi ngunkhuai kan pek mi a man (rate) a kai ka ti duh nak si loin kumkhat hnu kumkhat hmuhmi a karh (a tam deuh) chin leng mang ka ti duh nak a si. A ruang cu Inn tung a karh, mi nung kan karh, dawr a karh hlei ah rian tuanning le pawcawm nak a karh athan cho ruang ah a si.\nHakha Lammin Tarnak Tung dirhmun/Pu Thla Hre\nKhuapi pakhat chung ah Sipin ngun khuai tampi pek a si caah zalampi, lam teng, luti luan nak, din ti, thian hlim nak, mi nung hum him nak, tlawn len nuamh nak le khua dawh nak vial te a that nak a than cho nak le ser siam nak tuan vo a ngei tu cu municipal (Sipin committee) a si ban tuk in mi zaapi caah tuanvo a ngeih tu bik a si fawn.\nCu caah Sipin ngunkhuai pekmi cio zeizat, hmuh mi zeizat, kumfatin mi zaapi caah tuan piak mi zeizat ti hi zaapi nih theih le hngalh a herh. Hlanlio ah cun kawl ram khua dih lakah zaapi hmuh khawh nak lamton kip ah kum khat Sipinn ngunkhuai hmuh zat le tuah piak khawh mi capital budget (ငွေလုံးငွေရင်း) vial te zaapi hmuh in tar piak lengmang a rak si.\nChin ramkulh chung Sipin ngunkhuai hmuh mi vailte Chin pyine budget ah a lut dih i Chinram kulh income(အခွန်ရငွေ) ah a lut dihmi asi. Kawl ram Union acozah nih pek than mi vial te chung in Chin ram kulh acozah nih khuakip phawt zamh nak tuah than a si. Sipin phung hram hrim hrim ah ngunkhuai pek khawh mi zoh chih in pek a si zungzal. A tamdeuh a pe kho mi cu a tam deuh chap hrim hrim ding a si ve. Cu lo ah cun mi zaapi nih ngunkhuai pek duh ti lo in acozah bomh nak lawng bawh a si ko lai. Cu lawng si lo in Inn tung le minung (Population) tlawm tam, khua chung zalampi le lam teng a tawi sau, khua area a bit kauh vialte zoh chih in phawt zamh thiam a bia pi tuk.\nChin ramkulh Sipin lutlai ka tuan lio 2017-2018 kum tiang cu khua a hmet ngan, le ngunkhuai pek khawh mi zoh chun in a ning cang tein budget kan rak suai i kan suai ning tein kan rak hmuh ve ko. Halkha khua caah 2017- 2018 kum capital budget hmuh mi 2821.798 millionkyats a rak si. Cu hnu cu khumkhat hnu kumkhat a tum chin leng mang.\nA Tanglei Figure Hi Zoh Hnik U Sih_Chin Ram Kulh Chung Sipin Ngun Khuai Hmuh Ning\nNo Budget kum Hmuhmi dihlak (Million) Halkha khua im hmuhmi Khua dang in\nMillion % Million %\n1 2017-2018 1012.064 378 37% 634 63%\n2 2018- 2019 1029.043 629 60% 400 40%\n3 2019- 2020 1077.485 439 41% 638 59%\nNote:19-20 kum hi tinh mi asi i Halkha in 600 million lenghmuh asi telai.\nChin Ram Kulh Chung Sipin Capital (Budget) Phawt Zamh Ning\nNo Budget kum Chin ram kulh chung dihlak (Million) Halkha khua caah hman mi Khua dang caah hman mi\n1 2017-2018 7500.00 2821 38% 4679 62%\n2 2018- 2019 6947.900 1828 26% 5119 74%\n3 2019- 2020 8484.290 1564 18% 6920 82%\nA cung lei figure kan zon ah cun 2017- 2018 kum ah Halkha khua caah kan rak hal khawh mi budget (capital) hi 2821.798 million kyats a si i khua chung zalampi le lam teng, luti luan nak, lung rual a herh nak, hmunhim nak vial te zaa ceo tuah khawh a rak si. A tu 2019- 2020 kum kan zoh tik ah a kai lei tu si lo in a zor lei tu a si.\n2019- 2020 kum, Halkha caah pek mi chung in sangthar (676 acre)samh nak caah leiba cham ding 300.00 khuachung dinti phawt zamh nak a felfai lo caah maimilh nak 220.0, Pine Sipin zungthar sak than nak caah 150.0, Bus Terminal concerete phah chap nak 200.0 kan zuh ah cun 694.29 lawng lawng a tang. Cu tangka nin cun khuachung lam lungphah ding 9160ft ကတ္တရာ phah ding 630ft concerete phah ding 770ft culvert tauh ding pa 1 lawng a si cang.\nHalkha khua chung lam vialte a sau hi 240 km leng a si i Kalay Myo le Halkha kar lam nak in a sau deuh. Cu chung ah kattaza le lung phah cu chim lo vawlei lam lawng a si rih mi hi a cheu nak tamdeuh a tang rih. Cu lawng si lo in Halkha khua chung hi 2015 kum ah fak tuk in a rawk cang mi a si caah sersiam ding a herh mi a tam tuk rih.\nTuah lo a si kho lo mi khua chunglam vialte remhding,khuachung tivahawr vialte kil ven nak le lu ti luan nak, Halkhathar 1,2, dinti a har tuk cah zinghmuh tlang in din ti lak piak nak, thlanhmun kal nak hmun 5 lam vailte thar chuah ding,Khua vel lam vial te remh ding, Hmunthur thlet nak lam pa 4 thar chuah le ser siam ding, Bus terminal lam luh chuah nak tuah ding le mei, ti, public zun zun nak tuah ding, Pump hau lo in Sacuan, Fa deu, Kiar, haucheu va le capar ti hna in din ti lak hrim hrim ding pawl hi a ran khawh chung tuah cawlh aherh rih mi an si.\nBudget a tlawm tuk caah thil hme te ban tuk ah ruahmi lam mei a rawk mi te te remh ding, zapi zun zun nak tuah cia mi remh le thianh ding, khua luh nak siangboard a rawk mi remh ding, lam min bunh cia mi siangboard a tlu mi remh than ding, khua luh nak kip i aa phah mi hmun thur vialte thianh ding, khua chung zoh dawh catar pawl a rawk mi remh ding, Pangpar dum le khua cuanh nak remh ding, thing kung cin ding, zun ek dop nak le hlonh nak thate in hman le hlawnh ding, vialte hmanh aa tuah kho lo i a cham bau tuk ti cu zaapi mithmuh a si ko.\nKhua chung sersiam nak vialte Sipin nih a tuah lo ah a ho nih dah a tuah lai? Cu caah Halkha khua in ngunkhuai pek khawh mi a tam bik a si ban tuk in budget thlak piak tik zong ah a tu nak tam deuh in (2017- 2018) kum i kan thlak mi nak tlawm lo in pek hrim hrim a herh cang tiah ka ruah.Chinstate parliament speaker nih aralaimi kum cu khuapi chung sersiam nak papek in kan ruah lai ati katheih i kanhna angam deuh. Cu lo ah cun hamilei ah Halkha khua kil ven nak le humhim nak ca hmanh ah thin phang a si te lai.\nChin ramkulh khua vail te acozah bomh a herh mi lawngte kan si. Khuapi chung tuanvo a la tu Sipin budget ah cun a khua hmet ngan zoh hrim hrim in pek a herh. Cu caah nawl ngei tu Chin ramkulh acozah upa pawl thiam thaim bochan a si ko caah fel fai deuh in ruah a herh zia ka langh ter duh mi a si.Ngunkhuai a karh ban tuk in budget thlak piak mi zong a tam deuh ve awk a si. Mi zaapi lei nih ngunkhaui pek khawh kan i zuam ban tuk in sersiam piak le tuah tuan piak than khawh a herh tuk ve mi a si.\n(Note: Catialtu Pumpak hmuhning le Ruahnak a si_ TCP) +++\nPrevious Ramkulh NLD Party Nih CNA Camp Victoria Um Mi Bawmhnak An Pek Hna\nNext COVID-2019 Thimi le Hrik A Ngeimi Update March 2


Nai Teah Kungfu Master Angle An Thah Lio Ah A Um Ve Mi Mandalay Palek A Zam Mi Pa Biachim – Onlinenungak\nNai Teah Kungfu Master Angle An Thah Lio Ah A Um Ve Mi Mandalay Palek A Zam Mi Pa Biachim\nNai teah Mandalay khuapi chungah an kah thah mi Ngaknu Angle kum 19 an thah lio ah a duty ve mi Mandalay khua mi Palek pa nih a chim mi cu,a tu lio Kawlram buaibainak ah mipi a that tu le meithal a kaptu hna khi Palek ngaingai a si lo,Palek thuamthil i hruak in theihlo mi hna minung le kawl ralkap pawl hna an si tiah a chim.hi pa hi Mandalay khuapi in india ram chungah a zam mi a si.\nA zam nak konghe pehtlai in a um nak le ai dor nak,a min le Palek a t’uan lio dirhmun,zei rengdah a phanh ti kha langhter kan i tim lo.a si na in a tu lio mipi le ralkap karlak thil um tu ning a chim fiam mi tlawmpal tu kan chim langhter lai.a chim nak ah cun Min Aung Hlaing nih hramhram in Kawlram uk nak a lak ka te khan kei cu ka cohlang lo.mipi t’hen darh nak caah Palek pakhat nih meithal kuanfang takak a si lo mi,kuanfang 50 tluk cio an kan pek pin ah meithal kuanfang taktak 100 cio an kan pek rih tiah a chim.\nAmahbelte Palek rian ka t’uan chungah cun ka tuah awk hnga a si mi duty cu pehzulh te in ka tuah t’uan ko.mipi nih biatak tein ralkap uk nak kan duh lo tiah an cawlcangh bak in Cunglei nih order an chuah mi cu Mipi kha hmunkhat ah nan umter hna lai lo,an mah t’hen t’hek nak caah Meithal kuanfang taktak si lo mi,mipi t’hen nak ca i an ser mi kuanfang sawhsawh tu hman dingin an kan chimh.meithal kuanfang takak kha mipi kah nak ah hman ding ti cu an chim lo na in Palek takak a si lo mi ralkap kha an thlah hna i Palek uniform hruk in mipi cu meithal kuangfang taktak in an kah hna.\nMandalay khuapi ah Ngaknu Angle kum 19 an kah ni thok in kei cu Palek Uniform cu ka chiah i CDM ah ka lut.Palek nih ningcang lo in Mipi sin ah hremnak le thah nak taktak an tuah tuk loh.Palek Unform hruk in ralkap pawl nih an kah thah mi hna a si.cun mipi a that tu hna lak i Palek Uniform ai hruk mi hna khi ralkap taktak le Palek taktak an si tiah ruah ding an si lo.mi zeidah an si ti hmanh theih khawh an si lo.a tu ah cun mipi kha hmunkhat ah um lo dingin chimh hna i an duh lo a si ah cun meithal kuanfang taktak kha hman nak nawl an pek cang hna tiah a chim.\nCherhchan: Chcha Varte ( Youtube)


Aung La Nsang puai zohnak in pa 4 an thi | THE CHIN EXPRESS\nAung La Nsang puai zohnak in pa 4 an thi\nKachin miphun Aung La Nsang le US Filipin pa Brandon Vera an i phomhnak puai zoh lio ah Myanmar ram, khua 3 in minung 4 an thi tiah palek le mibawmtu bu nih an chim.\nOctober 13 i Japan ram ah tuahmi MMA (One Championship) Light Heavyweigh taisawm cuhnak puai TV zoh lo ah Yangon ramtthen, Irrawaddy ramtthen le Kachin state in minung 4 an thi.\nOkekan peng, Shan Suh khuate ummi U Hlan Win cu ‘Aung La, thong chih! thong chih’ a ti lio ah a tlu. Mibawitu bu nih sizung ah an kalpi nain a nunnak liam.\nOkekan, Ohphoe lam ah a ummi U Maung Tin Soe cu ‘Aung La nih a tei cang’ tiin a au lio ah a tlu i Okekan sizung ah an kal pi. Yangon sizung ah kal an fial hna nain sibawi te nih a nunnak a khamh kho lo i kir lei ah a nunnak liam.\nIrrawaddy ramtthen, Dedaye peng ah a ummi kum 71 tarpa zong Aung La Nsang puai a zoh lio ah aa nuam tuk i a nunnak liam. Aung La nih Vera a tei ahkhan aa lawmh tuk ah a tho i ‘Myanmar hey! Myanmar kuah!’ tiin aa hlawhnak ah a tlu i a thi.\nKachin state, Danai peng ah a ummi pa pakhat zong Aung La nih Vera a tei ahkhan aa lawm tuk i a dir lio ah a tlu i a thi.\nKum 64 simi U Aa Si Se cu a tluk inkhan khuami nih sibawi sin ah an kalpi i a thi an tah tikah a thi kai tuk i a ka in thi a chuah caah Danai sizung ah an kalpi. October 14 ah a nunnak liam.\n“Lung thi a kalnak a bit tuk silole lung he aa pehtlaimi zawtnak nan ngeih ahcun i lawmh tuk, i nuamh tuk silole ngaihchiat tuk le lungretheih tuknak hi na nunnak caah ttihnung thil a si kho caah i ralrin taktak a hau” tiah sibawi Kyaw Suar Oo nih a chim. – 7Day Daily


SALAI LUNG THLI TUM TTIHNUNG SI CANG A THINHUNG CANG HIH – The Chinlung Post\nThantlang NLD candidate Pu Chan Ham (tender bawh company ngei vemi) nih Thantlang siizung a sak, kum khat hlan ah ruahti a zut dih tiah thawng ka theih. Rial a tla caah asi hnga maw? Thantlang peng NLD phu nih khuate ah ningcang lo tuk in Lungthli Tum nan thangchiat i thlak nan timh peng rih ahcun nan pathum ning in nan sung lai.\nRELCIO TUAH UH SALAI PAHNIH AN DIRHMUN HI A HMANTUK HRINGHRAN


Malaysia Um Ramdang Mi Hna Caah Thawngpang\nWednesday, 08 June 2011 02:25 | Written by Simon\nMalaysia ram chung ah umnak nawl angeilomi ramdangmi hna caah thawngpang tha pakhat cu Malaysia cozah nih nizah June ni 6, 2011 ah an thanh. Malaysia ram chung ah umnak nawl ngeilomi ramdangmi (illegal migrants) hi sing kul hrawng an um tiah Malaysia cozah nih an tuak. Cu sing kul aummi ramdangmi hna lakah micheu cu riantuannak nawl pek hna dingin tinhlamhnak an ngeihmi asi.\nMalaysia ram ah hin Chin miphun ralzam he ralzam silomi he an za tein atlawmbik thawng sawmli an umlai tiah zumh asi. Cu tluk aummi hna ralzam ah atam deuh cu ralzam sinak ahmu rih lo mi an si tiah theih asi.\nMalaysia ramchung kilvennak lei minister asimi Hishammuddin Hussein nih "Malaysia rammi sinak citizen kan pek hna lai tinak a si lo. Malaysia ram chungah umnak nawl le riantuannak nawl kan pek hna lai tinak asi." tiah AFP thawng zamh sin ah a chim.\nMalaysia ram ah riantuantu chanbaunak aum caah, an ram chungah umnak nawl ngeihlo nabuin a ummi ramdang mi hna cu riantanter hna ding ah an tinh. Abik in Malaysia ram ah tlangcung lo tuahnak hmun, dumtuahnak, sehzung le inn rian tuantu ding hna caah minung an herh tuk caah, Malaysia rammi nih an herhbaumi tuahpiak mi pakhat asi.\nMalaysia ram chung ah aummi ramdang mi hna lakah atam bikmicu Indonesia rammi an si i, hlawh man tlawm te lawng pek in suimilam caan saupi rian antuanter hna tiah AFP thawng zamh nih atial rih.\nMinister Hussein nih hin mizei deuh khi thimi riantuannak le umnak nawl pek ding ti cu a chim lo. Ralzam hna an i tel le tel lo ding kongzong chimmi a um rih lo. Cun, Malaysia ramchung ah singkuk (2 million) aummi ramdangmi lengluang chung in micheu lawng mahbantuk pek asi lai tiah an thanh mihi asi.\nMalaysia cozah nih ara laimi Jully, 2011 thawk in mah hi thilhi ahram an thawk lai tian an i ruahchan.\n(Ch: APF Kuala Lumpur)\nPosted by Van Phung at 12:20 PM\nKhuaruah Harnak Kan Uar Tuk Sual Maw?\nMalaysia Um Ramdang Mi Hna Caah Thawngpang We...\nKawlram Ah Tuluk Huatnak A Karh Wednesday, 01...


Deuteronomi 3 (Deuteronomy 3)\nIsrael Mi Nih Bashan Siangpahrang Og An Tei\n1“Cun kan i mer i Bashan lam ah cun kan hung kal; Bashan siangpahrang Og cu amah le a mi vialte hna he kannih kha Edrei ah doh awkah a ra chuak. 2Sihmanhsehlaw Bawipa nih a ka chawnh i, ‘Amah cu ṭih hlah, zeitintiah amah le a mi vialte hna le a ram cu na kut chungah kan pek cang i Amor miphun siangpahrang Sihon, Heshbon i a ummi cung i na tuah bantuk khan, amah cungah na tuah ve lai,’ tiah a ti. 3Cucaah Bawipa kan Pathian nih Bashan siangpahrang Og zong cu le a mi vialte hna cu kan kut chungah a kan pek i amah caah a tangmi pakhat hmanh an um lo tiangin amah cu kan tuk. 4Cun khi caan ah a khua vialte cu kan lak dih hna — annih sinin kan lak lomi khua pakhat hmanh a um lo — khua sawm ruk, mah cucu Argob ram a dihlak, Bashan ram i Og pennak cu a si. 5Mah khua vialte hna hi, hau a ngei lomi khuate tampi hna hleiah hau sang pipi in kulhmi le kutka le hrenhnak a ngeimi an si. 6Heshbon siangpahrang Sihon cung i kan tuah bang khan kan hrawh cikcek hna; khua kip cu kan hrawh hna i pa, nu, le ngakchia cu kan thah hna. 7Sihmanhsehlaw saṭil vialte le khuachung thil hna cu hranchaw ah kan i lak hna. 8Cucaah khi caan ah Jordan tiva ral ah a ummi Amor mi hna siangpahrang pahnih hna kut chungin ram cu kan lak, Arnon nelrawn in Hermon Tlang tiang 9(Sidon mi hna nih Hermon cu Sirion tiah an ti i Amor mi hna nih cun Senir tiah an ti), 10tlangrawn ram i khua vialte le Gilead a dihlak le Bashan a dihlak cu Salekah le Edrei tiang, Bashan i Og pennak chung i khua hna cu kan lak hna. 11(Refaim mi a taangmi hna chungin Bashan siangpahrang Og lawnglawng kha a taang; zohhmanh, a ihkhun cu thir ihkhun a si; Ammon mi hna khua Rabbah ah a um, a si lo mei? Minung dong in, a sau dong kua, a vang dong li a si.)\nReuben, Gad, le Manasseh Phun-Cheu Jordan Nichuahlei Ah An Um\n12“Cun mah ram hi kan rak lak tan ah khan Reuben mi hna le Gad mi hna cu Arnon nelrawn kamah a ummi Aroer in aa thawkmi ram le Gilead tlangram a cheu, a khua hna he, ka pek hna; 13Gilead ram a taang rihmi le Og pennak Bashan ram a dihlak cu, mah cucu Argobram a ningpi in, Manasseh phun cheu kha ka pek. (Khi Bashan cu a ningpi in Refaim mi hna ram tiah ti a si. 14Manasseh phunmi Jair nih Argob ram vialte cu a lak dih, mah cucu Bashan kha a si, Geshur mi hna le Maakath mi hna ramri tiang khan; cun khuate hna cu amah min a sak hna i tu chan tiangin Havvoth-jair tiah ti a si.) 15Makhir cu Gilead kha ka pek i, 16Reuben mi hna le Gad mi hna cu Gilead in Arnon nelrawn tiang ram kha ka pek hna, cu nelrawn laifang cun an ramri cu a si, Jabbok tiva Ammon mi hna ramri tiangin; 17Arabah zong ka pek hna; a ramri cu Jordan tiva Khinnereth in nichuahlei i a ummi Pisgah tlangpang toi i a ummi Arabah rili, mah cucu Cite Rili, tiang kha a si.\n18“Cun khi caan ah khan nawl kan pek hna i, ‘ Bawipa nan Pathian nih hi ram cu co awkah an pek cang hna; nannih nan unau Israel mi hna hmaiah nan mi ralṭha vialte hna cu hriamnam put in an lan hmasa lai. *3:18-20: Jos 1:12-15 19Sihmanhsehlaw nan innchung hna le nan ngakchia hna le nan saṭil hna cu (saṭil tampi nan ngeih kha ka hngalh) kan pek cangmi hna khua hna chungah 20 Bawipa nih nanmah bantukin nan unau hna cu dinhnak a pek hna i Bawipa nan Pathian nih Jordan tiva ral ah ram a pekmi hna an co hlantiang, an taang lai; khi tikah nan dihlak in kan pekmi hna nan covo cio ah khan nan kir lai,’ tiah ka ti. 21Cun khi tikah Joshua kha nawl ka pek i, ‘Hi siangpahrang pahnih hna cungah Bawipa nan Pathian nih a tuahmi vialte cu na mit nih a hmuh cang; cu bantukin nan va phak laimi ram vialte cungah Bawipa nih a tuah lai. 22Nan ṭih hna lai lo, zeitintiah Bawipa nan Pathian cu an dohpiaktu hna a si,’ tiah ka ti.\nMoses Cu Kanaan Luh A Sianh Lo\n23“Cun khi caan ah Bawipa cu ka nawl i, *3:23-27: Nam 27:12-14; Deu 32:48-52 24‘Maw Bawipa Pathian, nangmah na salpa hi na lianhngannak le a ṭhawngmi na kut hmuhsak kha a thawk lawng na thawk rih, zeitintiah nangmah tuahmi thil bantuk le khuaruahhar na sermi bantuk a tuah khotu pathian, van ah siseh, lei ah siseh, ahodah a um? 25Ka lanhter ko, tiah kan nawl, Jordan ral i ram ṭha khi ka hmuhter ko, khi tlangram dawh le Lebanon khi,’ tiah ka ti. 26Sihmanhsehlaw nanmah ruang ah Bawipa cu ka cungah a thin a hung i a ka ngai duh lo i Bawipa nih cun, ‘Mah hi na caah i za ko seh, hi kong cu ka chim ti hlah. 27Pisgah tlangpar ah hung kai law, nitlaklei le chaklei le thlanglei nichuahlei kha hei zoh hna law, na mit in cuan tuah hna, zeicahtiah hi Jordan ral ah cun na kai lai lo. 28Asinain Joshua cu nawl pe tuah, amah cu forh law, thazang pe tuah, zeitintiah hi mi hna lu ah hin a kal lai i na hmuh laimi ram cu a coter hna lai,’ a ka ti. 29Cucaah Bethpeor ral i nelrawn ah khan kan cam.


Hakha Zophei Youth Fellowship Groups Nih Sing 8 Dih In Lentecelh Zuamnak An Tuah Lai – THE CHINLAND POST\nHakha Zophei Youth Fellowship Groups Nih Sing 8 Dih In Lentecelh Zuamnak An Tuah Lai\nSalai Cung Cung |2018 October 6| Avoi 1nak Hakha Zophei Youth Fellowship Groups nih October 10 in 12 tiang Hakha ah Pa pumpululh chuih le nu Volleyball zuamnak an tuah lai tiah kan theih.\n“Hi avoi 1nak Zophei Youth Fellowship Pa pumpululh chuih le Nu volleyball zuamnak caah hin Australia Zophei Committee (Melbourne Zophei) nih Sing 8 bawmhnak a kan pek i cu tangka in cun tuah kan i timh hi a si. Hi fellowship nih kan i tinh bikmi cu; Hakha ah hin Zohpei hi inn 1000 leng kan um i Hakha hi a kauh tuk caah pakhat le pakhat kan i thei hna lo. Cucaah pakhat le pakhat lungrualnak le hmunkhat te ah riantuan ti khawhnak, cun chiat ni that ni ah hmunkhat te riantuan ti khawhnak ding hi a si. Hakha Zophei Youth Fellowship Groups ti in kan rak dirh hi 2017 July 17 in a si. Cu lio ah cun Chairman ah keimah Salai Za Thawng ka si nain tu lio kan Chairman cu Thawng Tin Lian a si” tiah Salai Za Thawng nih The Chinland Post ah chim.\nHakha Zophei Yoth Fellowship lentecelhnak ah hin phu (Team) khat ah luh man 30,000, cun pakhatnak laksawng hi Pa pumpululh chuih ah 150,000, pahnihnak 70,000 cun Nu volleyball pakhatnak laksawng ah 70,000, pahnihnak ah 50,000 le a thiam bikmi hi anmah le lentecelhnak hmun ah laksawng Roca pek an si lai tiah kan thieh.\n“Hakha Zophei Youth Fellowship Groups nih aa tinh bikmi cu chiat ni thatni caah a bik in rian tuan hi a si. Tutan lentecelh i hawikomhnak hi nithum te lawng a si caah a caan a um lo i Zophei dihlak in khuahnih ah teamkhat tiin kan then hna” tiah a chim chap.\nHakha Zophei Fellowship Groups nih tuahmi lentecelhnak ah aa zuam kho dingmi khua hna cu; Pa pumpuluh chuih ah Groups (A) ah Ngalang+Phaikhua, Zephai+Vuangtu, Hriphi, Hmawngtlang+Aibur an si. Groups (B) ah Congthai+Hlamphei, Lawngtlang+Kuhchah, Khuabung+Zabung, Leitak+Tluangram an si tiah kan theih.+++\nPrevious Thantlang Tho Puai Ni Ah Miss Thantlang Thimnak An Tuah Lai\nNext CPC Zuamcawh Paih Zuamnak Caah Minung 15 An Thim Khawh Cang Hna


Tilawng pakhat ai let i minung (150) an thi - Khuaruah Har News\nTilawng pakhat ai let i minung (150) an thi\nTu lio kan vawlei thawngpang hi cu ngaihchiatna le lungretheihnak in a khat dih cang. Mi tampi cu chungkhar nupi fale cawmnak caah tiin ei le din awk kawl in hmunkip an vah lio ah tilawng le mawtawka, tlanglawng, vanlawng in vanchiatnak phun phun (natural calamity) in minung tampi cu sian loh bu in lei dai tang ah an liam.\n(18 April, 2019) ah Central Africa khawmualpi, ram tampi nih an theihnghalmi ram minung 81.34million tluk tam an umnak, Domocratic Republic of Congo i a ummi tidilpi, a lian taktakmi le vawlei cung mi tampi nih an theihmi Lake Kivu tidilpi ah Passenger minung 150 a phurtu Ferry Tilawngpi cu a accident i a hohmanh a nungmi an um lo. Titlami hna hi a tu an kawl cuahmah lio a si tiah CNN News nih cun a chim.\nPresident Felix Tshisekedi nih cun a thimi chungkhar sin ah a ngaihchiatpinak le a zangfahnak hna kawng a chim bu in hnemh nak bia a chim. A tu ti tlami hna lak ah hin an ruak an hmuh lohmi tam tuk an um rih lai tiah zumh a si. Kan vawlei cung khua caan zoh tik ah hin Tial Uk micheu khat hna cu tilawng, tlanglawng, mawtaw cung zawng in an thi tiah a rak phuah mi cu a hman taktak.\nChungjkhar nuam tein zingka ah ka tho ko nain zanlei ah cun mitthli he fanu fapa chungkhar le hna he an ni tthen tthan tawn. Mah bantuk vawlei ah a nung mi kan si caah kan nunnak hi sullam ngeite in kan hman a herh taktak ti kha hawi dawt philh hrim hrim hlah. Zeitik caan theng ah kan thih lai a ho hmanh nih kan chim kho lo.\nInchungkhar Pakhat Hna Cu Nuam Tein An Um Lio Ah Ttek Nih A Den Hna Pathum An Thi\nMINPYA MYONE CHUNG AH RAL ATHO THAN CHIN MI CHEUKHAT PAWL EIDIN AH HARNAK AN TAWNG\nMino Hna Cu An Duhmi Ai Dang Lengluang Ko Nain An Duhmi Ai Khah Cem Nak Cu Smart Phone An Khin A Si\nDollare 2million Man Le Dollare One Million Man Maawtaw Cu A Ruak Ah An Vui Chih\nEsther Dawt Chin Sung Caah Kawl Mirum Pa Nih Kyat Ting (58) Man Vote A Pek\nTotal 29197 297947\nThis Week 379 5089\nThis Month 2932 23780


Manchester United I Sii Phoih Pawl Cu Morinho Nih A Țhuat Țhannak Hna Cu – Vakok News\nHomeSportManchester United I Sii Phoih Pawl Cu Morinho Nih A Țhuat Țhannak Hna Cu\nFebruary 22, 2018 Van Dawt Tling Sport 0\nMan Utd le Sevilla puai ah cun goal 0:0 ve ve in an i tluknak puai ah cun Morinho nih sii phoih pawl cu mawh a chiat hna.\nMah puai ah cu Ander Harira cu sii phoih pawl nih a dam ko cang tiah an ruah mi cu minute 17 lawng a chuih kho i a hliamnak cu a fak țhan i Pogba nih a thlen. Cu caah cun Morinho nih cun Sii Phoih pawl cu a mawh chiatnak a si.\nHarira hi sii phoih pawl nih khan a dam rih lo ka ti hna sehlaw cu ka dinh ter ko, a si nain a dam tling lo mi a dam an ka ti mi cu an mawh deuh a si ko tiah Coach Morinho nih cun the sun sin ah fian ter nak a tuah mi ah a chim mi asi.\nRef. The sun


Hluttaw Nih U Win Myint An Fehter Cang Caah Pu Henry Van Thio Le U Myint Swe He President An I Cuh Cang Lai – THE CHINLAND POST\nHluttaw Nih U Win Myint An Fehter Cang Caah Pu Henry Van Thio Le U Myint Swe He President An I Cuh Cang Lai\nCity Hunter | 2018 March 23| March 23 ah tuahmi Pyithu hluttaw nih Pyithu hluttaw speaker hlun U Win Myint Vice President caah an thim i an fehter taktak ko cang. Cucaah, March 26 ah tuahdingmi ramkomh hluttaw tonpumhnak ah atu lio Vice President Henry Van Thio le U Myint Swe he President an i cuh cang lai tiah kan theih.\nPyithu hluttaw nih Vice President caah U Win Myint (NLD) le U Taung Aye (USDP) an chuahpi hna. Minung pakhat lawng chuahpi ding a si caah a thlithup mee thlaknak in an thim hna. Mee thlatu 304 lakah U Taung Aye nih mee 27 a ngah, hnonmi mee zapi hi 4 a si. U Win Myint nih mee 273 in U Taung Aye cu fak tuk in a tei caah U Win Myint cu Vice President caah an fehter.\nPhunghrampi ning in Pyithu hluttaw nih Vice President caah an thimmi U Win Myint cu ramkomh hluttaw ah chuahpi ding in an fehter cang. Cucaah, Ramkomh hluttaw tonpumhnak ah atu lio Vice President a tuan liomi Pu Henry Van Thio le U Myint Swe he President an i cuh lai. Ramkomh hluttaw nih a thlithup mee thlaknak in an thim hna lai i mee tambik a hmutu kha Myanmar rampi President ah fehter a si lai.\nHi kong he pehtlai in Thantlang in Pyithu hluttaw palai Pi Ni Sui Lian nih, “Kannih NLD party nihcun Pyithu hluttaw Speaker hlun U Win Myint kan thim ko lai. Ramkomh hluttaw meeting cu March 26 ah tuahding in meeting auh kan si cang. Cucaah, President thimnak cu March 26 ah a si lai i khi tikah ahodah President a tling lai timi a fiang te lai” tiah The Chinland Post ah a chim.\nU Win Myint hi President U Htin Kyaw he rian an chuahtak ni aa khat, March 21 veve ah a si. President i cuh ding in atu bantuk in Pyithu hluttaw Speaker rian vialte a kaltaknak le a chuahtaknak hi a si tiah kan theih.\nA luancia ramkulh le ramthen hluttaw speaker thimnak siseh, Chief Minister thimnak siseh, Vice President le President thimnak siseh Daw Aung San Suu Kyi nih anih chuak seh/tling seh ti a duhmi paoh kha an tling tiah theih a si. Cucaah, NLD palai veve a simi U Win Myint maw Henry Van Thio dah president a tling lai timi cu amah Suu Kyi cung ah aa hngat.\nCozah rian umkalning hoih cun Vice President Henry Van Thio hi president a si awk le U Win Myint tu hi Vice President a si deuh awk a si ti a ruatmi ramkhel riantuantu an um. Cu bantuk in Kawlram cu procedure ning in an i ukhruai lo caah U Win Myint hi President a tlinter ko lai, amah hi President a tling ko lai ti a zummi ramkhel cawlcangtu zong an um ve tiah theih a si.\nPrevious Pyithu Hluttaw Nih Vice President Caah U Win Myint Le U Taung Aye An Chuahpi Cang Hna\nNext March Thla Chung Thantlang Pengah Kawl Miphun Minung Pahnih Lam Riantuannak In An Thi


Breaking New: Birthday A Hmang Mi Mino 11 Cu Accident An Tawng - Khuaruah Har News\nBreaking New: Birthday A Hmang Mi Mino 11 Cu Accident An Tawng\nShan State nitlak lei kam, Main Kaing Myone, a hmat (2) zatkuat mitat zung kam ah June 7.2020 ah mino 11 hna cu an hawipa inn birhday nuam emem in an hmang hna i mah dih hnu in cun leng ah i nuam tthan ding in an chuak tthan i caan zeimaw zah an i nuamh hnu ah khin an ttin lei ah accident an tawng tiah theih a si.\nAccident an tawn ning cu hiti hin a si, birthday an hman dih hnu ah khin leng ah i nuam dingin Suimintthinhmuaitaw phaza antihmi lei ah an kal i caan zeimaw zah an i nuamh hnu ah khin anrak ttin lei mitat zung kam ah an panh lai teah khin an mawraw driver nihcun a speed sang taktak in an sanh i mah tlawmpal ah cun lam sir ah a dirter mi Taxi pakhat cu fak taktak in an va pah.\nTaxi kam ah arak dir mi nghakchia pakhat cu a ke kiak lak in an pah chih tiah theih a si. Birthday hmang mi mino 11 hna cu an dihlak tein hliamhma anpu ko nain van tthat ah a thi pakhat hmanh an um lo tiah theih asi. Miang Kaing myone palik nih cun nincang lo in mawtaw nan mawngh tiah an zapi tein dan an tat hna tiah theih a si.\nMinung kan nunak ngai hi ka ngandam ko, ka tthawng ko, ka mui aadawh tiah daithlang ngai le uah ngai in um awk kan rak ttha hrim lo, a ruang cu zeitik caan paoh ah mah mino 11 bantuk khin accident nak atawng kho mi lawngte kan si. Hi tluk kan vawleicung boruak chiak lio ah hi bantuk accident nak thawngpang vun theih cu a pawi taktak.\nMain Kaing mino minung 11 hna zawng hi a hram thawk ahcun nuam emem in birthday an hmang ko nain an ttin lei ahcun tu accidentnak an cung ah a tlung diam ko. Mah mino hna nih khin accident kan tawng te lai timi hrim khi an ruat lai ka zum lo. Accident nak kan tihmi cu Maing Kaing mino hna bantuk khin a tawng kho mi lawng te kan si ti kha philh hna hlah u sih.\nRingworm (tak-thak) Ngei Mi Caah A Ttha Tak Tak Mi Sii\nNgaihchiatnak Pin Lei Ah Lung Lomhnak Thawngpang\nCOVID-19 ZAWTNAK SII AN SER MI NIH 99% A VEN KHAWH CANG LAI\nAustralia Mipeem Caah Cozah Policy An Thlen Thar Mi


FAK TUK IN SALAI LTT CU MINUNG PAHNIH NIH AN TTHUAT CANG HIH – The Chinlung Post\nFAK TUK IN SALAI LTT CU MINUNG PAHNIH NIH AN TTHUAT CANG HIH\nSalai Lung Thli Tum konglam hi tthenkhat nih cun a ruatmi tampi an um cang timi hi fiangtein tutan cabia in hin ahung lang cang. Asinain a sining vun ti tikah Salai Lung Thli Tum hi mi zeidah a si timi cu zapi nih kan i fiang ngaingai. Cucaah Salai Lung Thli Tum konglam siseh a sining tampi chim ding a um lengluang ko nain ka chim lem lai lo.\nZeicaah tiah Salai Lungthlitum cu a sining vialte siseh a cawlcanghnak kip ah Chinmi or Laimi nih kan theih dih mi asi ko caah tampi langhter kai tim lo. Chinmi phun caah Salai Lungthlitum hi thatnak maw a chuahpi chiatnak dah timi an vun langhter mi a si. A cunglei chimcia bangin Salai Lungthlitum hi a dirhmun sining vialte theih dih mi a si ko.\nMinung hi kan pum aa dan bang in kan ruahnak zong aa dang tiah mifim thiam hna nih an rak chimmi kha tutan ah hin a bik in kan Laimi thinlung ah a hung lang. Chim duhmi cu Salai Lung Thli Tum hi Chin mi or Laimi tthenkhat nih cun kan uar taktak in kan dirkamh taktak. Culio caan ah tthenkhat nih cun Salai hi an rak uar lem in an rak ttanh nemmam lo tihi a vun fiang.\nCucu vawlei cung phung asi. Negative le Positive hi aa then kho lomi an si ti cu kan i fiang dih. Tulio cu Kawlram rampi thimnak lai a vun si tikah Salai Lung Thli Tum hi biatak tein Chinmi or Laimi kan vawlei Social media ah a hung lang ngaingai. Tutan lawng asi lo Salai a vun langh hi, Chinmi or Laimi kong kip ah ralttha tein a lang lengmang mi a sinak zong kan i fiang dih hna lai.\nAbik in tutan a cabia le sining a cawlcang an vun zoh tikah tthenkhat lungsia a rem lo ngaingai timi hmuh khawh asi. Aruang cu tutan Salai cabia hi kan rel dih mi le kan theih dih mi asi. Cu chungah Salai dohkalhtu tampi chungah abiapi deuhmi tiah ruahmi pahnih ka vun langhter lai. Pakhatnak ah Salai Lungthlitum cabia le cawlcang a ngiathlaimi cu John Khenglawt hi asi.\nJohn Khenglawt nih a timi cu Lung Thli Tum hi Lai Mino lakah bochan mi a si tiah nan chim nain zeidah community, Khrihfabu le Miphun caah bochan dingin rian a ttuan mi a um? Lung Thli Tum cu business man pakhat dirhmun in cohlan khawh zong a si rih lo.Miphun minung rian pe kho ding Company zong angei lo. Amah nih a tuanmi cu mi phaisa a miak in va ei or lak, puaisa (agent) rian a ttuanmi a si. Doctor ka kai a ti nain miphun pakhat le pakhat huatnak a chuahter. Ne Win le Wirathu lungput a ngeimi minung asi. Tiah John Khenglawt nih a ttial.\nCulawng siloin,Salai Tluang Zel nih cabia fak ngaiin a tthuat rih. Salai Tluang Zel nih a timi cu Tum Hnok, Hnok Tum, Tum Buluk, Buluk Tum. Ti nawih hi cu ai tha ve lo awh. Lung Thli Buluk Tum tiah comment in a tthuat ve. Hi comment a cunglei langhter mi pahnih hi zeitindah nan ruah cio? Salai hi tutan cu a luan deuh nan ti maw? Salai hi a dik bak nan ti dah a cunglei comment zohchih.\nKHAH BIAHALNAK A TUAH CANG HIH ZEITINDAH NAN RUAH CIO?\nZAWTNAK THLOPNAK SII US COZAH NIH HNATLAKNAK ATUAH CANG


Kim Jong-Un A Rak Langhthan Mi Ruang Ah Pu Trump Zong Ai Rak Lawmtuk Ve Ko Hi Teh – Chin 11 News\nKim Jong-Un A Rak Langhthan Mi Ruang Ah Pu Trump Zong Ai Rak Lawmtuk Ve Ko Hi Teh\nChikhat te chung ah online media nih buaipi ngai mi N. Korea hruaitu Kim Jong-Un hi ni 20 chung hrawng cu a thawnpang le a sining zeihmanh theih khawh a si lo caah a thi ko lai tiah mi tampi nih rak purhdah cio a si. Kim Jong-Un kong hi social media nih Breaking News ah voitam bik a tial mi zong a si lai tiah ruah mi a si.\nNi 20 chung hrawng a thawngpang theih a si ti lo mi Kim Jong-Un kha Heart Surgery ai tuah ti hi fiang tein chim khawh a si. Zeiruang ahdah heart surgery ai tuah ko tiah an chim khawh ti a si ah cunni 20 chung a tlau hnu in a rak chuahthan ah khan Ribbon a tan lio ah tha tein zoh tikah a kehlei kut ah sii chunh nak tthim an bunhnak hmun zong ai hngal kho rih ko ti a si.\nKim Jong-Un a rak langhthan lio ah khan N.Korea thawngzamh nih an rak langhter cangka in President Trum nih a Twitter ah ca a tial cawlh ve. President Trump hi midang kong ah comment tial a hmang lemlo mi a si nain a unau pa Kim Jong-Un a rak langh than ah khan cu a lawmtuk ve I hi ti hin comment a pek ve “I, for one, am glad to see he is back, and well!” tiin President Trump nih cun a Twitter a tial hi a si.\nCh: RALTHUAM & TUNLAI KHAWVEL